Krivične prijave - Page 3 of 3 - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\nPrema podacima i dokazima kojima raspolaže FHP-a, Posebne jedinice policije MUP-a Srbije sudelovale su u izvršenju brojnih masovnijih ratnih zločina na Kosovu. Mnoge od tih zločina, po naređenjima iz državnog vrha SRJ i MUP-a Srbije, samostalno su osmislile i isplanirale najviše starešine PJP. Pred Većem za ratne zločine Okružnog suda u Beogradu sudi se Radoslavu Mitroviću, komandantu 37. odreda PJP za izdavanje naredbe za ubijanje albanskih civila u Suvoj Reci, 26. marta 1999. godine. Ostale policijske starešine i policajci koje su u ratu na Kosovu učinili desetine ubistava i drugih teških ratnih zločina, ne samo da nisu krivično gonjeni i udaljeni iz policije, nego su još i napredovali u službi. Neki, za koje postoje, ne samo nepobitni dokazi da su izvršili ratne zločine, nego i da su druge policajce prisiljavali na vršenje ubistava i skrivanje tragova zločina, postali su funkcioneri Nezavisnog sindikata Policije Repubilke Srbije i predsednici sindikalnih grupa policije u više gradova Srbije.\nFond za humanitarno pravo (FHP) je 23. oktobra 2006. godine, Okružnom javnom tužilaštvu u Užicu, podneo krivičnu prijavu zbog oružanog napada na muslimansko selo Kukurovići u opštini Priboj, koji su izvršili NN pripadnici Užičkog korpusa Vojske Jugoslavije 18. februara i 11. aprila 1993. godine, kada su ubijena tri civila a imovina većeg broja stanovnika tog sela potpuno uništena.


Naslovna Bač Održani memorijalni turniri u fudbalu i odbojci\nBAČ: Uručivanjem pehara najboljim ekipama i pojedincima na Memorijalnim turnirima u fudbalu i odbojici, zvanično je završen program ovogodišnje manifestacije „DANI EVROPSKE BAŠTINE – DANI BAČA 2019“.\nNa 18. po redu Memorijalnom turniru u fudbalu „ZDRAVKO I ZVONKO“, koji se održao u nedelju 22.09.2019. na stadionu FK „TVRĐAVA“ Bač, najuspešnija je bila ekipa „Krila Krajine“ iz Bačke Palanke, pošto su u finalnoj utakmici savladali ekipu „Dunav“ takođe iz Bačke Palanke.\nTreće mesto je zauzela ekipa FK „Prijatelji“ iz Broda, dok je pehar za fer-plej ekipu pripao FK „RADNIČKI“ iz Sombora. Za najboljeg strelca turnira proglašen je Gligorije Šokčić koji je dao ukupno 7 golova. Najbolji igrač je Dragan Grubor, dok je nagradu za najuspešnijeg golmana odneo Stefan Vuleta. Pehare i medalje je dodelio Ognjen Rajković.\nNa Memorijalnom turniru u odbojci „ZLATKO I MILE“, koji je održan takođe u nedelju u Sportskoj hali u Baču učestvovale su ekipe: MOK „MURSA“ Osijek, OK „Radnik“ Bijeljina i domaćin OK „PARTIZAN“ Bač. Posle međusobnog nadigravanja prvo mesto je osvojio MOK „MURSA“ iz Osijeka.\nPredstavnici Turističke organizacije opštine Bač su dodelili pehar pobednicima. U okviru ovogodišnjeg programa manifesatcije „DANI EVROPSKE BAŠTINE – DANI BAČA 2019“, na sportskom danu je učestvovalo oko 200 takmičara.\nPrethodni tekstStari grad sa pobedom iz Sombora dočekuje lidera\nSledeći tekstMladenovljani zaustavili zahuktale Obrovčane


U Novom Pazaru veličan Draža Mihajlović\nČetnički pokret i Srpska pravoslavna crkva organizovali parastos četničkom generalu\n“Odlazak u Novi Pazar su pratile mnoge poteškoće ali delegacija iz Ivanjice na čelu sa predsjednikom Bratislavom Živkovićem je ipak stigla na vreme. Na žalost braća i članovi Četničkog pokreta iz Crne Gore nisu uspeli da stignu na vrijeme zbog maltretiranja na granici i nošenja četničkih obeležja. Veličanstven je parastos bio u Petrovoj crkvi u centru Novog Pazara. Ako da Bog sledeće godine biće još veličanstveniji”, naveo je Četnički pokret.\nSveštenik koji je prevodio skup rekao je da Draža Mihajlović „nije gajio mržnju prema nikome. “U novije vreme mi imamo pokrete koji pokušavaju da kroz mržnju, netrpeljivost prema drugome, stvaranje nemira, možda su neki i nahuškani od strane nekoga, na pogrešan način prikazuju ravnogorski pokret”, rekao je pravoslavni sveštenik.


U ČETVRTAK SKUPŠTINA GRADA\nIzvor: nova.rs,Lokalne novine | Obrenovac, 29.07.2020.\nOdbornici opet u Sava centru\nPredsednik Skupštine grada Nikola Nikodijević sazvao je sednicu gradskog parlamenta za četvrtak, 30. jul, a odbornici će, zbog epidemija virusa korona, ponovo zasedati u Sava centru.\nNa dnevnom redu biće predlog odluke o završnom računu budžeta Grada Beograda.\nPred odbornicima će se naći i izmene odluke o utvrđivanju zakupnina za poslovni prostor na kojem je nosilac prava javne svojine Grad Beograd, kao i odluka o umanjenju zakupnine zakupcima koji obavljaju ugostiteljsku, odnosno kinematografsku delatnost u poslovnom prostoru na kojem je nosilac prava javne svojine Grad za period jul – avgust ove godine.\nNa dnevnom redu biće i predlog Akcionog plana za suzbijanje ambrozije u Beogradu od 2021, zaključno sa 2029. godinom.\nTakođe, odbornici će se izjašnjavati i o izveštajima o radu Gradskog pravobranilaštva za 2019. godinu, o realizaciji programa sprovođenja mera tehničke zaštite objekata utvrđenih za kulturno dobro i objekata u okviru prostornih kulturno-istorijskih celina na teritoriji Beograda, kao i o realizaciji lokalnog plana upravljanja otpadom 2011-2020, za 2019. godinu. Na dnevnom redu naći će se i nekoliko predloga planova detaljne regulacije, kao i predlozi da se izrade planovi detaljne regulacije koji su od važnosti za razvoj grada.\nKako se navodi u saopštenju Gradske uprave, sednica će biti održana uz poštovanje preporuka o preventivnim merama Gradskog zavoda za javno zdravlje, u cilju sprečavanja širenja zarazne bolesti COVID-19.\nZato će i ova sednica, kao i prethodna 29. maja, biti održana u Sava centru. To je bio prvi put da odbornici zasedaju na nekom drugom mestu, a ne u zdanju na Trgu Nikole Pašića, gde se inače održavaju sednice gradskog parlamenta. Tada su sedišta u sali bila obeležena tako da je ispoštovana socijalna distanca između prisutnih, za koje je bila obezbeđena i zaštitna oprema – maske i rukavice.


„CIA u senci“ zvoni za uzbunu: Moguć odliv mozgova – u Rusiju - 28.04.2020, Sputnik Srbija\nZbog pandemija korona virusa i nestabilne ekonomske situacije, veliki broj američkih eksperata se može naći na „špijunskoj udici“ ruskih i kineskih... 28.04.2020, Sputnik Srbija\nanalize i mišljenja, cia\n21:23 28.04.2020 (Osveženo: 21:37 28.04.2020)\n„U obaveštajnom svetu sve je moguće. Obaveštajne službe, bilo zapadnih zemalja, Rusije ili Kine, uvek nastoje da se dokopaju neophodnih informacija naučno-tehničke ili odbrambene prirode. Ova situacija može u potpunosti biti iskorišćena. Ako su zatvorene laboratorije, eksperti koji su radili u SAD u tim osetljivim oblastima i na tajnim projektima koji se tiču, na primer biološkog ili hemijskog oružja, u normalnim uslovima bi prešli da rade za organizacije ili kompanije koje se bave sličnim pitanjima. U ovom slučaju kada takve mogućnosti nema, postoji veća motivisanost obaveštajnih službi da im se priđe“, rekao je Lav Koroljkov, veteran spoljne obaveštajne službe.\nPotpredsednik kompanije Stratfor, koja je još poznata i kao „CIA u senci“ ističe da su SAD suočene sa talasom nezaposlenosti, te da milioni ljudi ostaje bez posla. Tu nije samo reč o vozačima, prodavcima i običnim radnicima, već zaposlenima u industrijama koje se već dugo nalaze pod metom obaveštajnih službi. Tu spadaju vazduhoplovna industrija, energetika, naftni i gasni sektor. Kao primer navodi se kompanija „GE Aviejšn“ koja se već dugo nalazi na udaru kineskih obaveštajnih službi koje žele da dođu u posed tehnologije za proizvodnju avio motora. Ova komanija je u martu objavila da će otpustiti 10 odsto zaposlenih, a u aprilu je postalo poznato da je čak 50 odsto osoblja ove kompanije izgubilo posao.\nKorporativna špijunaža je postala velika pretnja za SAD. Najbolja platforma za korporativnu špijunažu, prema rečima Stjuarta, je platforma „Linktin“, mreža za pronalaženje i uspostavljanje poslovnih kontakata. Ova mreža se koristi ne samo za vrbovanje, već i za uspostavljanje kontakta i razvijanje odnosa sa „metom“. Agenti nude zaposlenima ili onima koji su izgubili posao određenu finansijsku nadoknadu ili pomoć i na taj način investiraju u budućnost, jer će se mnogi specijalisti nakon završetka epidemije vratiti ili u Rusiju i Kinu, ili na svoja radna mesta, ali će tada biti već na „špijunskoj udici“ i podložni manipulaciji.


Pun gas šestog dana na 42. Dakar reliju za Sagmajstera i družinu - Moto Berza\nŠesti dan 42. Dakar relija koji se održava u Saudijskoj Arabiji, po rečima jedinog predstavnika Srbije na motociklu Gabora Sagmajstera nije bio najteži, ali je bio najduži.\nBilo je deonica gde je vozio, što bi se reklo gas do daske, gotovo brže od 150 Km/č što nije nimalo jednostavno i bezazleno, što bi rekli Partibrejkresi “ Ludo i brzo“.\nDvojac je u akciji Paja i Jare, tako da je provereno najbolje kada plasiramo njihov video i foto zapis.\nSledi dan pauze koji će Sagmajster po običaju iskoristiti da se odmori, kako je rekao, okupa, popije pivo zameni „dres“ sa „civilkom“ i još mnogo toga. Jedno je sigurno sa velikom pažnjom će gledati koliko ljudi u Srbiji prati Dakar.


Imate 100 dana da isprobate GOLD madrac – zato što je dobar i kvalitetan san ključan za zdrav i sretan život. Za više informacija posjetite JYSK.ba. Pročitajte više ovdje\nU slučaju pitanja ili komentara, uvijek možete da nas kontaktirate na JYSK.ba. Na istom mjestu možete da pronađete i informacije o radnom vremenu ili adresi Vama najbliže JYSK-ove prodavnice. Pročitajte više ovdje\nUkoliko ste u JYSKu kupili određeni proizvod, a u roku od 30 dana isti proizvod vidite u našim trgovinama po nižoj cijeni, razliku u cijeni Vam nadoknađujemo. Za više informacija obratite se zaposlenicima u našim trgovinama. Ova garancija vrijedi 30 dana od dana kupovine, a pritom je obvezno priložiti originalni račun.Garancija cijene ne odnosi se na izložbene modele, proizvode na rasprodaji te na sezonski snižene proizvode baštenskog nameštaja i novogodišnjeg asortimana.


OBRAZ? NIČIĆ 2016: Vučić je diktator! - 2017: Ničić se učlanio u Srpsku naprednu stranku\nOBRAZ? NIČIĆ 2016: Vučić je diktator! – 2017: Ničić se učlanio u Srpsku naprednu stranku\nPredsednik “Pokreta za Krajinu” Boško Ničić novi je član Srpske napredne stranke, saopšteno je danas u sedištu SNS\nKako je rekao Ničićev saradnik Milan Stanković biće poverenik gradskog odbora SNS u Zaječaru.\nPrema njegovim rečima za sve loše što se u Zaječaru dešavalo zna se ko su krivci, imajmu imena i prezimena te da će, shodno onome za šta se SNS zalaže, na čemu insistira i bori se i radi, a to je borba protiv korupcije i kriminala, oni koji su odgovorni za te loše stvari doći na red da odgovaraju za počinjeno.\nPrethodno je održan sastanak kojem su pored Jovanova i Ničiha prisustvovali i funkcioneri SNS Marko Đurić, Darko Glišić i Nebojša Stefanović.


Bavarska drama drma Berlin\nNovosti\t16.10.2018 10:19\nIshod izbora u najjužnijoj Nemačkoj pokrajini staviće Angelu Merkel na još veće muke. Debakl Hrišćansko-socijalne unije (CSU) može da se prelije na savezni nivo\nISHOD nedeljnih izbora u Bavarskoj šalje u prošlost političke favorite koji su decenijama u svojim rukama držali apsolutnu vlast u ovoj nemačkoj saveznoj pokrajini. Hrišćansko-socijalna unija (CSU) doživela je pravi debakl, pa će dobiti samo deo fotelja u Minhenu, a taj talas nesumnjivo će se preliti na koaliciju na saveznom nivou i na samu kancelarku Angelu Merkel.\nKonzervativna CSU pala je sa 48 na 37 odsto podrške biračkog tela. Istorijski neuspeh, koji će skupo koštati ovu stranku, ali i njenu sestrinsku partiju na federalnom nivou Demohrišćansku uniju (CDU), nipošto nije kolateralna šteta. Nije uspeh drugih doveo do poraza CSU, nego je za "odron odgovorno stranačko rukovodstvo", komentarišu analitičari.\nPravu dramu doživela je i Socijaldemokratska stranka Nemačke (SPD) koja se sa 20, strmoglavila na manje od 10 odsto podrške. Kad stranka koja trenutno čini deo vladajuće koalicije u Berlinu, doživi takvu eroziju na važnim pokrajinskim izborima, onda to ne može da prođe bez posledica. SPD nikako ne uspeva da uzme sudbinu u svoje ruke, najpre zbog toga što je njeno rukovodstvo suočeno s jakim otporom u vlastitim redovima. To su oni koji zahtevaju kraj "velike koalicije".\nUspeh ultradesničarske Alternative za Nemačku(AFD) doneo je stranci članstvo u 15 od ukupno 16 pokrajinskih parlamenata i to na njenom prvom učešću na izborima u Bavarskoj.\nHorst Zehofer, lider CSU i ministar unutrašnjih poslova u vladi Merkelove, koga mnogi vide kao glavnog krivca za izborni fijasko, juče je najavio da će i dalje podržavati nemačku vladu. On je poručio da će CSU "obavljati svoj deo posla, tako da 'velika koalicija' na saveznom nivou može da nastavi svoj rad".\nMerkelova, međutim, može da se spase samo ako shvati brige građana i reši gorući problem - migraciju. Nemačkom narodu je dosta politike Berlina koja otvara vrata izbeglicama, a sopstvene građane stavlja u drugi plan.\nIznenađenje izbora je uspeh stranke Zelenih, koja je duplirala osvojene glasove u odnosu na 2013. godinu. Sada je na najboljem putu da postane nova velika stranka levog centra i na saveznom nivou. Osim ove partije, i takozvani Slobodni birači plasirali su se na treće mesto i već su viđeni za koalicionog partnera u novoj vlasti u Minhenu.\nNOVI POTRESI U NAJAVI\nUSKORO se održavaju pokrajinski izbori u Hesenu. Ako na tom glasanju za dve nedelje CDU i SPD pretrpe velike gubitke, koalicija na čijem je čelu Angela Merkel naći će se na još krhkijim nogama. A nekoliko nedelja posle hesenskih izbora, demohrišćani će se izjašnjavati o reizboru Merkelove kao šefice CDU.


RTCG - Radio Televizija Crne Gore - Nacionalni javni servis :: Ekologija :: ZOI u opasnosti zbog klimatskih promjena\n22. 01. 2022. 16:27 >> 16:28 1\nZOI u opasnosti zbog klimatskih promjena\nKlimatske promjene će značajno ograničiti mjesta na kojima se mogu ubuduće održavati Zimske olimpijske igre (ZOI), navodi se u studiji međunarodnog tima istraživača na čelu sa Univerzitetom Vaterlo.\nStudija, u kojoj su učestvovali istraživači iz Kanade, Austrije i SAD- a, otkrila je da ako se globalna emisija gasova staklene bašte drastično ne smanji, samo jedan od 21 gradova, koji su ranije bili domaćini ZOI bi mogao pouzdano da obezbijedi poštene i bezbjedne uslove za program sniježnih sportova Igara do kraja ovog vijeka. Pocrtavaju, međutim, da u slučaju postizanja ciljevi emisija iz Pariškog sporazuma o klimi, broj “klimatski pouzdanih gradova” domaćina “skače na osam”, te se, u tom slučaju, samo šest smatra nepouzdanim.\n„Svijet zimskih sportova se mijenja kako se klimatske promjene ubrzavaju, a međunarodni sportisti i treneri koje smo anketirali, svjedoci su uticaja globalnog zatopljavanja na smanjenje lokacija za takmičenja i trening“, rekao je Danijel Skot, profesor geografije i upravljanja životnom sredinom u Vaterlou.\nU sprovođenju studije, istraživači su pregledali istorijske klimatske podatke od 1920-ih godina do danas, kao i buduće scenarije klimatskih promjena za period 2050- 2080.\nOni su takođe anketirali međunarodne sportiste i trenere i otkrili da 89 odsto njih smatra da promjenljivi vremenski obrasci utiču na uslove takmičenja, dok 94 odsto strahuje da će klimatske promjene uticati na budući razvoj njihovog sporta.\nZOI Klimatske promjene\nOzon pojačava efekat staklene bašte\n21. 04. 2022. 3\nZabrinjavajuće procjene o klimi\nTreći slučaj dopinga u Pekingu


Otkrivena najstarija materija na Zemlji - BBC News na srpskom\nPol Rajnkon Urednik u oblasti nauke\nNatpis na slici Otkrivene su na meteoritu i starije od Zemlje\nPronašli su zrna prašine u kamenu iz svemira - koji je pao na Zemlju 1960-ih - i neke su stare čak 7,5 milijardi godina\nKada zvezda umre, čestice nastale na njoj plove svemirom. Ove „presolarne čestice" su onda postale deo novih zvezda, planeta, meseca i meteorita.\n„One su čvrsti uzorci zvezde, prava zvezdana prašina", kaže vodeći autor Filip Hek, kustos i profesor na Univerzitetu u Čikagu.\n„Delovi meteorita počinju da se pretvaraju u prah", kaže koautorka Dženika Grir.\n„Jednom kada se svi delovi odvoje, nastaje nešto nalik pasti i ima oštru karakteristiku - miriše na pokvareni puter od kikirikija."\n„Kao da zapalite plast sena da biste našli iglu", kaže Filip Hek.\nNatpis na slici Čestica je velika oko osam mikrometara\n„Upoređujem ovo sa izbacivanjem kante na pljusak. Pod pretpostavkom da su padavine neprestane, količina vode koja se nakupi u kanti pokazuje koliko je dugo bila na kiši", kaže dr Hek.\nNa osnovu toga koliko su bile u interakciji sa kosmičkim zracima, većina je stara između 4,6 i 4,9 milijardi godina. Poređenja radi - Sunce je staro 4,6 milijardi godina, a Zemlja 4,5.\nNatpis na slici Pao je na Zemlju 1969.\n„Siguran sam da ima starijih presolarnih materija na ovom i drugim meteoritima, samo ih još nismo otkrili", kaže dr Hek za BBC.\n„Zahvaljujući ovim česticama. sada imamo direktne dokaze za period pojačanog formiranja zvezda u našoj galaksiji pre sedam milijardi godina pomoću uzoraka iz meteorita. Ovo je jedan od ključnih nalaza naše studije", rekao je dr Hek.\nIstraživači su takođe saznali da presolarne čestice često lebde kroz svemir zajedno u velikim svežnjima, poput granole. „Niko nije mislio da je to moguće u toj meri", objasnio je Filip Hek.\nDžepni kompjuteri ulaze u školske klupe u Srbiji


Promenada otvorenog srca na Sava promenadi – NovostiDana.rs\nBEOGRAD – Beograd na vodi (Belgrade Waterfront) će prvi put ove godine biti deo gradske manifestacije “Ulica otvorenog srca”, a Sava promenada će u nedelju, 1. januara od 11 do 14 sati postati “Promenada otvorenog srca”.\nU okviru ove manifestacije, posetioce očekuju Deda Mraz, ulični zabavljači i žongleri. Osim zabave, događaj će imati i humanitarni karakter, saopšteno je iz Beograda na vodi.\nČlanovi organizacije “Doktori klovnovi” prodavaće crvene klovnovske noseve iz šarenog kombija, a sredstva su namenjena pedijatrijskim ustanovama u Beogradu i Novom Sadu.\nParalelno sa ovom manifestacijom, u okviru “Beogradske zime”, na Sava Promenadi uveliko je već u toku i “Zimska čarolija Beograda na vodi“ (Belgrade Waterfront Winter Magic), u kome posetioce u naredna dva meseca čekaju besplatno klizalište, bina sa knjigama na kojoj glumci čitaju bajke, štandovi sa prazničnim slatkišima i brojna dešavanja za celu porodicu.\nFoto Dan u Beogradu


srbijasport.net - Fudbal - Muškarci - 2019-2020 - Linglong Superliga Srbije - Vesti\nFudbal / Muškarci / Linglong Superliga Srbije\n22.07.2020 17:28 fkvozdovac.rs\nNemanja Vučić je na zimu 2020. godine iz Vojvodine pristigao u redove Voždovca kao veliko pojačanje koje je trebalo da nosi igru Voždovca u narednim sezonama. Nažalost, već u drugom meču u dresu Voždovca povreda se isprečila na putu mladog levog beka. U meču sa Spartakom u februaru 2020. Vučić je doživeo povredu kolena koja ga je sprečila da se predstavi navijačima Voždovca u pravom svetlu,...\n09.07.2020 23:14 fkjavor.com\nBojan Mijailović, doskorašnji fudbaler Metalca iz Gornjeg Milanovca, pojačao je Javor Matis. Mijailović igra na poziciji desnog beka i predstavljaće značajno pojačanje za ekipu i bitnu opciju za stručni štab Igora Bondžulića. Novi fudbaler Javora rođen je 1995. godine u Gornjem Milanovcu i, izuzev sezone koju je proveo na pozajmici u Kolubari, celu karijeru nastupao je za Metalac, u...\n09.07.2020 22:00 fkvojvodina.rs\nFudbaleri Vojvodine u subotu će odigrati prvu prijateljsku utakmicu u sklopu priprema za novu sezonu. U 19 časova, rival crveno-belih u FC "Vujadin Boškov" u Veterniku biće ekipa Bečeja 1918, koja je prošle sezone zauzela osmo mesto u Srpskoj ligi – grupa Vojvodina.\n09.07.2020 18:01 fkvozdovac.rs\nNakon Marka Gajića koji je juče predstavljen kao prvo pojačanje Zmajeva u novoj sezoni, danas je u Vrnjačkoj Banji predstavljen još jedan igrač koji će u narednom periodu nositi dres Voždovca. Miloš Pantović pristigao je na pozajmicu iz Crvene Zvezde. Pantović je sa novim saigračima u Vrnjačkoj Banji na letnjim pripremama, i po njegovim rečima sjajno se uklopio u ekipu Voždovca. – Tim je...\n09.07.2020 12:34 FK Čukarički\nUz obavezne lekarske preglede pred početak priprema za novu sezonu, u Čukaričkom su obavili i testove na prisustvo virusa Kovid-19. Rađeni su pouzdaniji Pi-Si-Ar testovi, pa se na rezultate čekalo nešto duže. U klub iz vrha ulice Beogradskog bataljona stigle su lepe vesti, svi testirani igrači, njih ukupno 29, među kojima su i devetorica koji su prošle sezone bili na pozajmicama, su...\n08.07.2020 21:53 FK Spartak\nSpartak Ždrepčeva krv odigrao je drugu kontrolnu utakmicu na Zlatiboru u okviru priprema i uknjižio novu pobedu. Ovog puta tim Vladimira Gaćinovića bio je bolji od Inđije i slavio sa 4:2. Iznenadio je protivnik Subotičane i već u sedmom minutu golom Ševe stigao do vođstva. Nije to obeshrabrilo mladi tim Golubaova da se nastave dokazivati. Vujanović je poravnao rezultat sa bele...\n08.07.2020 21:11 Ašković\nU najavi je, sad je već izvesno da će fudbalski maraton početi 1. avgusta, a u ostalim ligama dve nedelje kasnije. Nikad brojnije po sastavu i sadržaju, lige prete da uguše same sebe i dovedu prvenstvo do ruba regularnosti. Ne bi nas iznenadilo da ne startuju kad je predviđeno, ili ukoliko se pogorša epidemiološka situacija da se jednostavno prekinu i nastave tokom proleća naredne godine. Sve...\n08.07.2020 19:50 Ašković\nProleter se već odomaćio na Zlatiboru, gde mu je stalna baza tokom letnjih priprema. Imaju izuzetne uslove za rad i na rasplaganju su im tri travnata terena, teretana i komforni hotel "Palisad". U nedostatku protivnika, jer su mnogi superligaši odustali od puta, odigrali su između sebe, i juče su odmerili snage sa "građevinarima" (3:1). Do povratka u Novi Sad, u subotu su zakazali meč sa...\n07.07.2020 19:55 sportdc.net\nCrvena zvezda i Partizan jure golgetera Akrama Afifa, najboljeg fudbalera Azije\nBeogradski večiti rivali Crvena zvezda i Partizan zainteresovani su za napadača Akrama Afifa (23) fudbalera Viljareala i reprezentativca Katara koji je na pozajmici u katarskom Al Sadu. Ovaj katarski fudbaler je zvanično najbolji igrač Azije za 2019. godine, a po svemu sudeći istu titulu poneće i u ovoj 2020. godini. Može da igra centralnog napadača, ali i levog i desnog bočnog i ima mnogo...\n07.07.2020 17:13 FK Spartak\nProtiče treći dan priprema na Zlatiboru. Fudbaleri Spartak Ždrepčeve krvi su u nedelju 5. jula odigrali pripremnu utakmicu sa ekipom Zlatibora koja je završena pobedom subotičana sa 3:2. Ocenu početzka pripema dao je i Lazar Tufegdžić – Protiče treći dan priprema na Zlatiboru gde imamo izuzetne uslove za rad. Služi nas i veoma lepo vreme, nadam se da će tako ostati do kraja priprema i...


Maj 16, 2022 14:43\nNa pitanje šta taj socijalni program podrazumeva, radnik "Fijata" Đorđe Milojević rekao je da se radi o planu za rekonstrukciju fabrike i novčanim naknadama.\nPredsednik štrajkačkog odbora i zamenik predsednika sindikata u "Fijat plastik" Zoran Miljković ponovio je da se neće dozvoliti da radnici dobiju otkaze i optužio menadžment da je četiri godine nanosio štetu "Fijatu".\nUkazao je i da radnici u "Fijat plastiku" mogu da budu spokojni, jer su dok traje generalni štrajk zaštićeni i bez potisa reprezentativnog sindikata ne mogu da ih proglase za tehnološki višak niti otpuste.\nRadnici "Fijata" su poručili da je najbitnije što su sa ministarkom privrede i ministarkom za rad dogovorili da neće biti nasilnih otkaza.\nPredsednik Srbije Aleksandar Vučić najavio je da će država pomoći radnicima “Fijata”, a na pitanje šta će se dešavati sa radnicima koji su nezadovoljni zbog ponude kompanije, rekao da je "Stelantis" privatna firma i da on ne može njima da govori šta će da rade, ali da će država pomoći radnicima.


Ðurić: Niko nije dužan da Jeremiću pruža slamku spasa - NOVA portal\nÐurić: Niko nije dužan da Jeremiću pruža slamku spasa\nPolitika Autor:Tanjug 16. Jul. 202012:26 > 12:3838 Komentara\nPotpredsednik GO SNS Marko Ðurić ocenio je danas da je jedini cilj Vuka Jeremića, koji je pozvao Evropsku uniju da obaveže sadašnju vlast na sveobuhvatne pregovore sa srpskom opozicijom, da naudi Aleksandru Vučiću, čak i po cenu štete za Srbiju.\n“Jeremićevo zakukavanje zbog toga što predsednik Aleksandar Vučić na međunarodnom planu ima čelični kredibilitet, kakav nije imao niko iz režima kojem je pripadao i sam Jeremić, svedoči da je jedini cilj takozvane bojkotaške opozicije nauditi Vučiću po svaku cenu, čak i po cenu štete za Srbiju”, navodi Ðurić u pisanoj izjavi.\nTime je, kaže Ðurić, Jeremić “raskrinkao sopstvene laži” o tome da tobože brine za Srbiju, a ne samo za sopstvene devizne račune u inostranstvu.\nÐurić navodi i da Jeremić nije smeo da izađe na izbore kako se ne bi potvrdilo kako nema podršku među građanima, čak i onih koji su nenaklonjeni vlasti, što se, podseća, moglo videti ispred Skupštine Srbije tokom protesta.\nJeremićevi pozivi Evropskoj uniji da mu pomogne nemaju nikakvog smisla, kaže Ðurić, zato što je i njemu i njegovim kolegama iz evropskih prestonica stiglo bezbroj poziva da izađu na izbore, umesto što računaju na to da će destabilizacijom i vaninstitucionalnim metodama moći da otmu vlast.\n“Niko nije dužan da Jeremiću pruža slamku spasa i vadi ga iz situacije u koju se sam uvalio prevelikim ambicijama i političkim amaterizmom”, zaključio je Ðurić.\nMarko ĐurićVuk Jeremić


Milosavljević: ''Jedva čekamo da počne...'' - Sportske.net\nMilosavljević: ''Jedva čekamo da počne...''\nDragan Milosavljević će u narednoj sezoni kao kapiten predvoditi ekipu Partizana, a sudeći po njegovom učinku na pripremnim utakmicama, za očekivati da odlični košarkaš bude istinski vođa na parketu.\nPo odlasku Vladimira Lučića u špansku Valensiju, uloga kapitena Partizana, bez mnogo razmišljanja, pripala je jednom od najiskusnijih u ovom mladom timu crno-belih, Draganu Milosavljeviću.\nOn je već starosedelac u Partizanu i od njega se očekuje da u nastupajućoj sezoni bude jedan od glavnih aduta trenera Vujoševića. Od odgovornosti ne beži, a iako je svestan da crno-bele očekuje možda i teža sezona od prethodne, poručuje da jedva čeka start i premijeru protiv Igokee.\n''Radujemo se što počinje liga, uželeli smo se utakmica i vidi se da svi željno iščekujemo mečeve. Biće mnogo naporno, evroligaška grupa je neverovatno jaka, u ABA ligi samo dva kluba idu u elitu… Dakle, očekuje nas izuzetno teška godina'', izjavio je Milosavljević, a prenosi ''Žurnal''.\nInače, za večeras od 20:45h zakazana je zvanična promocija novog tima Partizana, koja će se održati u hali Pionir.


Vučić: Ako bude problema sa koronom izbori neće biti glavna tema - Društvo - Dnevni list Danas\nPočetna » Vesti » Društvo » Vučić: Ako bude problema sa koronom izbori neće biti glavna tema\nVučić: Ako bude problema sa koronom izbori neće biti glavna tema\nVučić u obilasku Kliničkog centra Srbije Foto: FoNet/Aleksandar Barda\nPredsednik Srbije Aleksandar Vučić izjavio je danas da „izbori neće biti glavna tema“ ukoliko u zemlji bude problema sa korona virusom i porasta broja zaraženih.\n„Odlaganja izbora neće biti ako stvari budemo kontrolisali. Ali ako bude problema sa rastom broja zaraženih koji ne možemo da kontrolišemo, za nas je zdravlje na prvom mestu. Država će reagovati spremno i odgovorno u cilju zaštite života ljudi“, rekao je Vučić nakon obilaska radova u Kliničkom centru.\nOn je dodao da ne želi da sluša zahteve za odlaganje izbora zbog opasnosti od zaraze od istih ljudi koji su u vreme pandemije i policijskog časa organizovali proteste ispred zgrade Predsedništva i na Vračaru.\n„Računaju da bi korona mogla da pokvari izbore, jer će u septembru da postignu ne znam kakvo čudo. A kada su se okupljali ispred Predsedništva i na Vračaru, u vreme policijskog časa, tada nisu govorili da je to opasnost. A zasmetao im je – i meni je – skup drugačije političke orijentacije na kojem je bilo nešto više ljudi“, rekao je on.\nPrema njegovim rečima, Ustav i zakoni su jasni i oni odredjuju kada se održavaju izbori.\n„Izbori već kasne dva ili tri meseca. Mi smo već prešli sve dozvoljene rokove. Ne razumem kako neko misli da ponovo odložimo izbore. U Hrvatskoj čak idu na prevremene izbore, a održavaju ih skoro u isto vreme kada i mi“, rekao je on.\nGovoreći o migrantima, Vučić je rekao da Srbija ima fer odnos prema tim ljudima, jer je imala istu takvu vrstu iskustva i razume muke ljudi koji dolaze iz Sirije, Irana, Avganistana ili Pakistana.\n„Uvek smo pokazivali solidarnost pa cemo i ubuduće. Nigde gotovo nismo imali probleme, a rešavali smo ih čim su se pojavljivali… Te ljude dočekujemo sa hlebom i solju, ali isto želimo i sigurnost za gradjane Srbije i da im niko ne upada u dvorišta. I da sprečimo medjumigrantske sukobe“, rekao je on.\n„Nedavno povećanje plata zdravstvenim radnicima ostaje za stalno, verujem i u novo“\nPredsednik Srbije Aleksandar Vućuć izjavio je danas da nedavno povećenje plata zdravstvenim radnicima od deset odsto ostaje za „stalno“, navodeći kako veruje da će do kraja godine uslediti i novo povećanje, ali je naveo i da treba znati da državna kasa „nije ćup iz kojeg može da se vadi“.\n„Želimo da zadržimo zdravstvene radnike koji su pokazali tako veliku odgovornost u vreme epidemije korona virusa“, rekao je Vučić, prilikom obilaska radova na Kliničkom centru Srbije, govoreći o tome da li je ovo nedavno povećanje plata važilo samo za jednu priliku.\nOn je naveo da je malo koja zemlja bila u stanju da u vreme epidemije izdvoji sredstva za povećanje plata zdrastvenim radnicima.\nNa pitanje o epidemiološkoj situaciji u Vranju, on je rekao da je dobio rezultate po kojima je „nešto bolje nego juče, ali da i dalje nije dobro“.\n„Žarište je nešto manje, radimo širok zahvat da proverimo sve kontakte sa zaraženima da ih što pre lečimo“, naveo je Vučić.\nKometarišući primedbe da je vojska poslata u Šid, na lokacije gde su centri za migrante, kao deo predizborne kampanje, on je rekao da će njegovi protivnici što god da uradi to nazvati delom kampanje.\n„A ja se u toku izborne kampanje trudim da se manje vidi ono što radim. Ali ne možete ljudima da objašnjavate da morate da radite svaki dan da bi imali rezultate“, rekao je Vučić, navodeći da ne želi da se dopadne svima već da se vide rezultati.\nVučić: KC Srbije kao nosač aviona, dragulj zdravstva\nPredsednik Srbije Aleksandar Vučić izjavio je danas da izgradnjom „velelepnog“ Kliničkog centra Srbije (KCS) dobija najbolja bolnica u ovom delu Evrope.\n„Ovde gradimo budućnost i sigurnost za naše građane“, rekao je Vučić prilikom obilaska radova na KCS.\nKako je rekao, to će biti „dragulj“ u zdravstvenom sistemu Srbije, a dodao je da je tražio da se koriste najbolje tehnologije.\n„Samo za opremu je izdvojeno 43 milina evra“, rekao je Vučić podsetivši da se ulaže i u druge zdravstvene centre u Srbiji.\nOn je rekao da će se u novoj zgradi KCS „spasavati hiljade života na nedeljnom, mesečnom nivou“ iz Srbije, ali da će ta ustanova značiti i ljudima iz regiona.\nKako je rekao, po „kompleksnosti“ radova, sa ugrađenim kilometrima kablova, tonama materija, to se može uporediti sa „nosačem aviona“.\n„Radovi na KCS ali i drugim objektima u zdravstvu pokazuju brzinu kojom Srbija napreduje“, rekao je Vučić.\nAleksandar VučićIzbori2020Klinički centar SrbijeKorona virusBeograd


Kasa 27. na Tur aveniru\nSubotica, 14. Septembar 2009. PR Objave: Obaveštenje -\nMladi srpski biciklista Subotičanin Gabor Kasa, 20 – godišnji reprezentativac Spartaka, zauzeo je 27. mesto u konačnom plasmanu trke "Tur avenir" ("Trke nada") završenoj u Besankonu u Francuskoj posle devet etapa.\nKasa je kao član ekipe "Biciklistički centar UCI" u poslednjoj, devetoj, etapi osvojio 17. mesto sa 18 sekundi zaostatka i popravio generalni plasman za tri pozicije. Slavio je u devetoj etapi Denis van Vinden (Holandija) koji je stazu od 130 km prešao za 2:55,54 časova i odsprintao Nika Keinata (Nemačka) i Krisa Bartona (SAD). Četvrti je stigao sa tri sekunde zaostatka Piter Kenah (V. Britanija), a peti Andreas Stauf (Nemačka) sa 18 sekundi zaostatka. U ovoj grupi od 13 vozača bio je i Kasa.\nRomen Sikar (Francuska, "A") je trijumfovao u generalnom plasmanu sa 30:33,41 časova, samo sekund manje na drugom mestu imao je Teo van Garderen (SAD) dok je treći bio Sergej Fuš (Nemačkas) sa 1,16 minuta slabijim vremenom. Kasa na 27. poziciji imao je 5,09 minuta zaostatka.\nGabor Kasa, koji je već pet meseci u trening centru UCI u Eglu kraj Lozane kao stipendista Međunarodne biciklističke unije (UCI) je najbolje plasirani vozač svog tima na "Tur aveniru" koja se bodovala za svetski Kup nacija za vozače do 23 godine.\nNaziv: Biciklistički klub Spartak\nAdresa: Lenjinov park 12\nGrad: Subotica 24000\nTel: +381 (0) 24 571 235\nbiciklista, reprezentativac, tur avenir, kasa gabor\nŽolt Der ostavio dobar utsak na Tajvanu\nSrpski profesionalac Žolt Der biciklista profi ekipe Partizan Srbija, vratio se sa Tajvana gde je... Više...\nSpasić osmi u Trakiji, osvojio nova tri svetske boda\nDragan Spasić član kombinovane ekipe Železnićara MBN na trci "Oko Trakije" u okolini Tekirdaga... Više...\nNekoliko hiljada biciklista ukrasilo Beograd na Koka Kola biciklijadi\nNekoliko hiljada biciklista prošlo je kroz Beograd trasom koja je vodila kroz opštine Stari grad... Više...\nq: 19 - t: 0.06322 sec


Tokom maja i juna kompanija Keprom uspešno je realizovala nastavak akcije „Udahnimo punim plućima“. Ovo je četvrti put da Keprom donira inhalatore italijanskog brenda PiC Solution, za koje je uvoznik i distributer za područje Srbije.\nUkupno je donirano 62 inhalatora, u dva različita modela koji su dizajnom prilagođena deci. Inhalator Mr Hippo, u obliku nilskog konja i Mr Carrot u obliku zeke. Nove PiC inhalatore dobio je 41 dom zdravlja u Srbiji u kojima je frekvencija dece na inhalacijama velika.\nOsnovni motiv za započinjanje ove akcije pre tri godine, bio je unapređenje lečenja i zdravlja dece, obzirom na to da je poslednjih godina broj respiratornih infekcija u stalnom porastu\nKako se najveća frekvencija inhalacija očekuju sa polaskom dece u školu i tokom zimskih meseci, zahvaljujući kompaniji Keprom, mnogi domovi zdravlja u Srbiji, spremno će dočekati sezonu.\nDosadašnja iskustva pokazuju da su savremeni inhalatori, koji smanjuju otpor dece prema inhalaciji, nezamenljivi, pa će PiC inhalatori koji su svojim dizajnom specijalno prilagođeni najmlađima, pomoći da mališani lakše prihvate lečenje.


"Osećam se neprivlačno i neženstveno, pogotovo što non stop dojim", Sofija se javila iz Frankfurta i evo šta kaže o prvim mesecima majčinstva - Zena.rs\nPiše: J.M. 23.02.2021. 18:06\nSofija Milošević u Jutarnjem programu TV Prva Foto: TV Prva / screenshot\nIspričala je da ona i sin Aleksej, koji se rodio prošlog septembra, spavaju u jednoj, a Luka u drugoj sobi jer je ona odlučila da ga poštedi nespavanja. Poznati tata im se pridruži kad ima slobodan dan.\n"Aleksej bira pa bude miran kada tata spava sa nama (smeh)", rekla je Sofija Milošević.\nSofija Milošević u Jutarnjem programu TV PrvaFoto:TV Prva / screenshot\nDodala da joj nije lako da usklađuje posao sa majčinstvom posebno jer se njen posao bazira na njenom izgledu. Prokomentarisala je i negativne komentare koje dobija na Instagramu, upravo zbog svog izgleda.\n"Ne izgledam stvarno sebi lepo svaki dan. Mogu da iskreno kažem da se više osećam umorno, neprivlačno i neženstveno, pogotovo što non stop dojim bebu. Umorna sam, probudim se sa podočnjacima, pogledam se u ogledalo i uplašim se", poručila je i dodala da joj negativni komentari smetaju.\nA do dobre postporođajne linije došla je treniranjem, a ima još "nekoliko kilograma viška".\nSofija sa sinom i suprugom boravi u hotelu u nemačkom gradu, u kraju u kojem živi dosta porodica. U Srbiju dolazi krajem marta kada Luku čekaju obaveze u reprezenatciji. Poručila je da jedva čeka da dođe, kao i da je dosadno u Frankfurtu gde samo rade prodavnice hrane i apoteke.\nKako vi komentarišete Sofijino gostovanje?\nintervju Sofija Milošević luka jović


MINISTAR STEFANOVIĆ: Veliki prikaz snage naše vojske sutra u Kragujevcu\n28. 06. 2021. u 07:52\nPOTPREDSEDNIK Vlade i ministar odbrane dr Nebojša Stefanović pozvao je sve građane Srbije da sutra dođu u Kragujevac na veliki prikaz snage naše vojske.\n– Pored sve opreme i tehnike, koju ste delimično mogli da vidite i na današnjoj vežbi na Pešteru, moći ćete da vidite i ono što vojsku u Srbiji čini baš onakvom kakva jeste, a to su njeni ljudi. Moći ćete da vidite njene sportiste, pilote, artiljerce, pešadince, momke i devojke koji će prikazati borilačke veštine i svoja znanja i umeća – najavio je ministar Stefanović.\nMinistar odbrane je rekao da će na prikazu biti i zanimljivih sadržaja namenjenih najmlađim posetiocima.\n– Takođe mladi ljudi imaće priliku da se bliže upoznaju sa vojnim pozivom i da možda odluče da nam se pridruže. Očekujem da građani imaju jedan lep dan, da zajedno sa svojim vojnicima provedu ponedeljak u Kragujevcu i vide zbog čega je Vojska Srbije to što jeste – najčvršći bedem svoje otadžbine, svoje jedine Srbije – poručio je Stefanović.\nMinistarstvo odbrane i Vojska Srbije na Vidovdan 28. juna od 12.30 časova organizuju u Kragujevcu do sada najveći taktičko-tehnički zbor pod nazivom „Otvoreni dan“ na prostoru između stadiona „Čika Dača“ i Muzeja „21. oktobar“ .\nNa manifestaciji će biti prikazano više od 40 sistema naoružanja i vojne opreme iz domaćeg razvoja kao što su modernizovani tenk M – 84AS2, samohodni artiljerijski sistemi „nora“, „tamnava“ i „šumadija“, robotizovane zemaljske platforme i bespilotne letilice, nova terenska i borbena vozila, modernizovani PVO sistemi, kao i veliki broj sredstava i komponenata koje proizvodi odbrambena industrija Srbije.\nPrateći program obuhvatiće izložbu naoružanja i uniformi iz Prvog svetskog rata, praktične prikaze borilačkih veština kao i dresure službenih pasa. Za najmlađe tu je mogućnost da se fotografišu sa pilotima i pripadnicima specijalnih jedinica, maskiraju kamuflažnim bojama i još mnogo toga.\nVojska Srbije za okupljene građane na manifestaciji „Otvoreni dan“ pripremiće i čuveni vojnički pasulj.\nNebojša Stefanovi ministar Nebojša Stefanović vojna vežba Pešter Kragujevac


Aleksandar Vučić se obratio javnosti večeras iz predsedništva Srbije. Podelio je svoje saopštenje u deset tačaka a govorio je od Rusije, Kosova i Metohije preko Evropske unije do vojnog roka koji čeka građane Srbije.\n“Srbija će ostati vojno neutralna, ni na jednoj teritoriji u okruženju nemamo da nije tu NATO. Naša je želja da budemo jedina ne-NATO zemlja i ostaćemo na toj politici. Moj predlog će biti da se u narednom periodu uvede obavezni vojni rok od 90 dana. To nije šest meseci, ni 365 dana, na nadležnim vojnim organima je da pokažu računicu. Time se stiče obaveznost, time muškarci dobijaju na zrelosti, da nauče šta je rodoljublje, šta je posao, obaveza”, rekao je predsednik Srbije.\nNa nadležnim organima i parlamentu je da to prihvati ili odbije posle duge i ozbiljne rasprave. Što se tiče nalatileta koji je gorući problem Srbije Aleksandar Vučić je rekao:\n“Molim majke i žene da se jave i dobiju podršku od 20.000 evra za stan, imamo trenutno devet predmeta o kojima donosimo odluku. Molim majke da reše svoje stambene probleme. Prazne stanove, izgrađene za bezbednosne strukture, da damo sirotinji i ljudima koji nemaju gde da žive, da damo po 300-350 evra, da to ne zjapi prazno. Za sledeći budžet vlada da pripremi dodatne mere za porodice sa decom, posebno samohranim majkama i da vidimo kako dalje da pomognemo rast nataliteta jer sve što radimo nema smisla ako nema ko da nas nasledi”.\nTagovi: Aleksandar Vučić - Srbija - vojni rok


Za putovanje u EU nije dovoljan samo pasoš | Mačva zdravog razuma\nNaslovna Društvo Za putovanje u EU nije dovoljan samo pasoš\nDržavljani Srbije od sutra će moći turistički da putuju u EU, ali ne samo sa pasošem u džepu, već pod epidemiološkim uslovima koje za ulazak određuje svaka država članica pojedinačno. Ambasadori zemalja EU juče su usvojili preporuku o stavljanju Srbije na listu epidemiološki bezbednih zemalja a ona sutra stupa na snagu.\nPreporukom se ukida zabrana putovanja u EU koja je za Srbiju bila na snazi od jula ali u zavisnosti od epidemiološke situacije svaka država članica Unije individualno procenjuje da li će za ulazak tražiti potvrdu o vakcinaciji, negativan test na korona virus ili odlazak u karantin, prenosi Beta.\nMinistarka trgovine, turizma i telekomunikacija Tatjana Matić rekla je danas da Srbija već ima potpisane bilateralne sporazume i priznavanje digitalnih sertifirkata sa nekoliko zemalja članica EU kao što su Grčka, Mađarska i Slovenija, a sa Češkom je potpisan i od ponedeljka stupa na snagu.\nU Hrvatsku se može ući uz potvrdu o vakcinaciji bilo kojom vakcinom koja se prima u Srbiji, negativan PCR ili antigenski test ili potvrdu o prebolevanju kovida-19, dok Španci za ulazak iz Srbije przinaju samo vakcine koje je odbrila Evropska agencija za lekove (EMA) ili Svetska zdravstvena organizacija (SZO).\nPored Srbije na spisku epidemiološki bezbednih zemalja od sutra će biti i Albanija i Severena Makedonija, kao i SAD, Hong Kong, Liban, Makao i Tajvan.\nEU svake dve nedelje raspravlja o epidemiološkoj situaciji u „trećim zemaljama” i ažurira listu onih država koje se smatraju bezbednim za putovanja.\nEpidemiološki bezbednom državom smatra se ona koja beleži maksimum 75 slučajeva zaraženih korona virusom na 100.000 stanovnika u poslednjih 14 dana.\nPrethodni tekstOprema za oftamološki kabinet do kraja meseca u Domu zdravlja Bogatić\nSledeći tekstProslava zakazana pa otkazana: Ništa od svečanog dočeka Jokića u Somboru!\nŠabac: Kombinovani model nastave u srednjim školama


Kol centar i žiro račun za pomoć ugroženima | Autonomija\nKol centar i žiro račun za pomoć ugroženima\nPošaljite pomoć SMS-om na broj 1003\nSvi zainteresovani mogu da uplate pomoć ugroženima na dinarski račun: 840-3546721-89, svrha uplate-otklanjanje posledica vanrednih okolnosti – poplave.\nPomoć može da se uplati i na devizni račun: 01-504619-100193230-000000-0000, namenski devizni račun za uplatu sredstava za otklanjanje posledica od poplava, saopšteno je iz Vlade.\nU Ministarstvu unutrašnjih poslova formiran je kol-centar preko koga svi koji žele da pruže pomoć u vanrednoj situaciji mogu da dobiju informacije kako da realizuju svoju donaciju.\nTekući dobrovoljni transferi od fizičkih i pravnih lica u korist nivoa Grada glase: 840-744141843-14 u pozivu na broj: model 97 a u nastavku 39-501-04, saopšteno je iz gradske uprave.\nInternet zajednica je u saradnji sa MUP pokrenula i sajt poplave.rs na kojem mogu da se postave i nađu informacije o ugroženim područjima, trenutnim evakuacijama, ljudima kojima je potrebna pomoć u hrani, vodi, odeći…


Devojcice iz Srbije primer svim devojcicama u svetu: UN Woman\nUN Women (Agencija Ujedinjenih nacija za rodnu ravnopravnost i osnaživanje žena u Srbiji) je povodom obeležavanja Svetskog dana devojčica na svom globalnom sajtu predstavio dobar primer devojčica iz Srbije, Anđele Ristić i Sofije Šemsović, učenica OŠ „Veljko Dugošević“ iz Beograda, i Mirjane Ilić, učenice OŠ Sveti Sava iz Beograda. One su u aprilu ove godine na takmičenju „Uhvati ideju“, u organizaciji Udruženja poslovnih žena Srbije, osvojile prvo i drugo mesto pokazavši kreativnost i inovativnost.\n„Uhvati ideju“ je tradicionalno takmičenje koje se svake godine organizuje u okviru obeležavanja Međunarodnog Dana devojčica u informaciono komunikacionim tehnologijama (IKT), sa ciljem da se devojčice, osnaže prilikom odabira budućih profesija i ne podležu stereotipima, te da biraju svoj poziv i u netipično ženskim zanimanjima u sektorima poput informacionih tehnologija.\n– Ova objava na globalnom nivou je priznanje da ono što radimo već dugi niz godina ne prolazi neprimećeno. Prezadovoljne smo što su naše hrabre i inovativne devojčice predstavljene kao ugledni primer svim devojčicama u svetu. Naš cilj pri obeležavanju Dana devojčica u IKT i jeste pružanje dobrih primera kroz organizovanje niza događaja na kojima devojčice imaju priliku da, osim takmičenja, preko onlajn platformi ili uživo posete firme u sektorima koji nisu tradicionalno „ženski“ i kroz razgovore sa menadžerkama ili preduzetnicama steknu dodatna iskustva i znanja koja će im pomoći u izboru budućih zanimanja – izjavila je dr Sanja Popović Pantić, predsednica Udruženja poslovnih žena Srbije.\nKompletnu objavu možete pogledati OVDE\nŠah za decu – ChessKid


March 14, 2021 | Webherald.rs\nU Beogradu je održan protest muzičara, fotografa, ugostitelja i frizera. Oni su zahtevali rešavanje osnovnih životnih pitanja, jer su, navode, tokom proteklih godinu dana ostali bez primanja i mogućnosti da privređuju. Muzičari, ugostitelji i drugi privrednici pogođeni pandemijom koronavirusa, najavili su na današnjem protestu ispred Skupštine novi protest ugosistelja, za 26. mart ove godine. Na … Read more(VIDEO) Protesti u Beogradu protiv Kovid mera!\nU SRBIJI LOPOVI IMAJU VEĆA PRAVA: Vlasnik kuće upucao provalnika, uhapšen zbog ubistva u pokušaju!\nLopovu veća prava nega vlasniku kuće. PRIPADNICI Ministarstva unutrašnjih poslova u Lebanu brzom akcijom uhapsili su M. C. (1935.) iz Lebana zbog postojanja osnova sumnje da je izvršio krivično delo ubistvo u pokušaju. Sumnja se da je on noćas, ispalio jedan hitac iz pištolja u tridesetčetvorogodišnjeg pljačkaša kog je zatekao u svojoj kući, i tom … Read moreU SRBIJI LOPOVI IMAJU VEĆA PRAVA: Vlasnik kuće upucao provalnika, uhapšen zbog ubistva u pokušaju!\n(FOTO) POČELE KAZNE: U Srbiji je zabranjeno da kažete, homoseksualni parovi ne treba da usvajaju decu!\nU Srbiji je efektivno ugašeno pravo na slobodu govora i mišljenja! Više ne smete ni da kritikujete zakone. U jeku kampanje kojom se promovišu istopolne zajednice u Srbiji i novi zakon Aleksandra Vučića čiji je promotor Gordana Čomić, desio se do sada nezapamćen udar na slobodu govora. Na društvenim mrežama u Srbiji od sada je … Read more(FOTO) POČELE KAZNE: U Srbiji je zabranjeno da kažete, homoseksualni parovi ne treba da usvajaju decu!\nVUČIĆ: Vakcinisaćemo i decu od 3 godine! PANDEMIJA ĆE TRAJATI JOŠ GODINU DANA, MOŽDA I DUŽE…\nVučić već ima plan za vakcinisanje građana novom vakcinom, a ta vakcinacija će se vršiti godinu dana kada ćemo sami proizvoditi cepivo. Predsednik Srbije Aleksandar Vučić izjavio je 11. marta da je dogovoreno da Srbija zajedno sa Ujedinjenim Arapskim Emiratima i Kinom izgradi fabriku za proizvodnju kineske Sinofarm vakcine. Vučić je to izjavio za Radio-televiziju … Read moreVUČIĆ: Vakcinisaćemo i decu od 3 godine! PANDEMIJA ĆE TRAJATI JOŠ GODINU DANA, MOŽDA I DUŽE…


12/10/2018 Ceo dan\nGrad Sremska Mitrovica, KPZ Sremska Mitrovica (PJ ’Dubrava’ i Konjički klub ’Srem’) i PKS Regionalna privredna komora Sremskog upravnog okruga organizuju Sremski poljoprivredni sajam ’Agrosirm’, najvažniji agrobiznis događaj u Sremskom okrugu, od 12. do 13. oktobra, na Hipodromu u Sremskoj Mitrovici.\nPodršku organizaciji su pružili mitrovačka Turistička organizacija i Agencija za ruralni razvoj, a generalni sponzor Sajma je kompanija Dunav osiguranje.\nOvogodišnji sajam „Agrosirm“ sastoji se iz dve celine: poljoprivrednog dela, gde će se predstaviti izlagači poljoprivredne mehanizacije i opreme, sredstava za zaštitu bilja, sadnog materijala, semenske robe, đubriva i stočne hrane, i gastro-turističkog dela, gde će svi zainteresovani posetioci imati priliku da probaju sremske suvomesnate delikatese, sir, vino, rakiju i druge sremske specijalitete.\nOd pratećih sadržaja u okviru Sajma, biće održano takmičenje farmera u spretnosti upravljanja traktorom, jahanju konja, kuvanju kotlića i vojničkog pasulja. U nedelju 14.oktobra sa početkom u 16 časova, u organizaciji Galopskog saveza Srbije i uz podršku Konjičkog kluba „Srem“, na istom mestu biće održan „Konjički dan”, gde se očekuje šest galopskih trka.


Izvor: VOA, 15.Apr.2021, 08:38\nAmerički predsednik Džozef Bajden izjavio je da Sjedinjene Države ne mogu dozvoliti stranoj sili da se nekažnjeno meša u američke izbora. “Ukoliko Rusija nastavi mešanje u američku demokratiju – Sjedinjene Države su spremne da reaguju”, poručio je Bajden obraćajući se povodom odluke američke administracije o uvođenju dodatnih sankcija Rusiji i proterivanju diplomatskih predstavnika te zemlje. Bajden je rekao da su Sjedinjene Države zaključile da se Rusija mešala u proces američkih izbora. (govor predsednika Bajdena počinje na 25:25 prim.nov.) “Tokom razgovora sa Putinom rekao sam mu da bi Sjedinjene Države mogle dodatno pojačati sankcije, ali sam odabrao da to ne činimo”, rekao je Bajden tokom obraćanja u Beloj kući. Američki predsednik je rekao da ozbiljno shvata svoju ulogu u odnosima SAD-a i Rusije i da je Putinu, tokom nedavnog razgovora, ukazao na značaj njihove međusobne komunikacije. “Američki i ruski timovi razmatraju mogućnost održavanja samita. Dve zemlje mogu zajednički da se bave nuklearnim pretnjama Irana i Severne Koreje”, ukazao je Bajden. Prema njegovim rečima došlo je vreme za smirivanje napetosti između Rusije i Ukrajine. Amerika uvela nove sankcije Rusiji, proterala ruske diplomate Administracija predsednika Džozefa Bajdena u četvrtak je objavila odluku o proterivanju 10 ruskih diplomata i uvođenju sankcija protiv desetina pojedinaca i kompanija zbog mešanja Kremlja u američke predsedničke izbore prošle godine i hakerskih napada na federalne agencije. Sankcije će takođe uticati na sposobnost Moskve da se zadužuje, zabranom američkim finansijskim insitucijama da kupuju ruske obveznice direktno od ruskih institucija. Reč je o prvim merama protiv Moskve zbog napada na softver kompanije "Solar Vinds" koji je omogućio hakerima da pristupe hiljadama kompanija i vladinih agencija koje taj softver koriste. Američki zvaničnici veruju da je cilj bio da se prikupe vladine poverljive informacije. Bela kuća je saopštila da je ruska Spoljna obaveštajna služba (SVR) odgovorna za hakerski napad koji je ugrozio devet američkih federalnih agencija i stotine hiljada kompanija u privatnom sektoru. Osim hakerskih napada, američki zvaničnici su prošlog meseca optužili ruskog predsednika Vladimira Putina da je odobrio operaciju čiji cilj je bio da se pomogne Donaldu Trampu da bude ponovo izabran za predsednika, mada nema dokaza da je Rusija ili bilo ko drugi promenio glasačke listiće ili krivotvorio ishod. Mere, koje su najavljene u četvrtak, obuhvataju uvođenje sankcija protiv šest ruskih kompanija koje podržavaju sajber aktivnosti zemlje, kao i protiv 32 pojedinca i etinteta koji su optuženi za mešanje u prošlogodišnje američke predsedničke izbore, uključujući i širenje dezinformacija. Kaznene mere uvedene su i protiv osam pojedinaca i entiteta povezanih sa ruskom okupacijom Krima. Bela kuća je saopštila da su među 10 diplomata, za koje je doneta odluka o ptoterivanju, predstavnici ruskih obaveštajnih službi. Očekuju se i ostale mere, mada je malo verovatno da će ih administracija javno saopštiti. “Cilj ovih akcija je da Rusija odgovara za svoje bezobzirne akcije. Delovaćemo odlučno u odgovoru na ruske akcije koje nanose štetu nama ili našim saveznicima i partnerima", saopštio je američki državni sekretar Entoni Blinken. Dodao je međutim da će Sjedinjene Države "gde je to moguće, tražiti prilike za saradnju sa Rusijom, sa ciljem da se izgrade stabilniji i predvidljiviji izbori usklađeni sa američkim interesima". Bela kuća je takođe navela da Bajden koristi diplomatske, vojne i obaveštajne kanale da odgovori na izveštaje da je Rusija podsticala Talibane da napadaju američke i savezničke trupe u Avganistanu, zasnovane na "najboljim procenama" obaveštajne zajednice. Izveštaji su objavljeni prošle godine, a Trampova administracija je bila kritikovana zato što o tom pitanju nije direktno razgovarala sa Rusijom. Bela kuća nije zvanično potvdila te izveštaje. "Bezbednost i dobrobit američkog vojnog osoblja, i naših saveznika i partnera su apsolutni prioritet Sjedinjenih Država", saopšteno je iz Bele kuće Nove sankcije će doprineti zahlađenju odnosa između Vašingtona i Moskve, koja testira Zapad raspoređivanjem vojnika na granici sa Ukrajinom. Rusko Ministarstvo spoljnih poslova saopštilo je će uskoro odgovoriti na američke sankcije i da je američki ambasador u Rusiji Džon Saliven pozvan na "teške razgovore". "Takvo agresivno ponašanje će bez sumnje dobiti odlučan odgovor. Vašington bi trebalo da shvati da će neko morati da plati cenu degradacije bilateralnih odnosa", poručila je portparolka ministarstva Marija Zaharova i dodala da će "za to u potpunosti biti odgovorne Sjedinjene Države". Odnosi dve zemlje pogoršani su i nakon što je Džo Bajden Putina nazvao "ubicom" u jednom TV intervjuu. Tokom razgovora u utorak, Bajden je Putinu poručio da će SAD "snažno braniti svoje interese", a predložio mu je i sastanak u trećoj zemlji.\nEPAOčekuje se da Bajdenova administrcija objavi odluku o sankcijama u četvrtak Očekuje se da američke vlasti uvedu širok spektar sankcija protiv Rusije, prenose mediji. Ovakav potez predstavlja osvetu za sajber napade na Ameriku, među kojima je i navodno mešanje u izbore za predsednika SAD 2020....


Srbija Kargo – Strana 25 – Srbija Kargo a.d.\nKategorija: Srbija Kargo\nHome › Srbija Kargo › Page 25\nmar22018 by kargoNo Comments\nZAPOSLENI U STANICI CRVENI KRST DOBILI NOVE PROSTORIJE\nIzvršne službe u stanici Crveni Krst, koje su bile smeštene u staničnoj zgradi, oštećenoj još tokom NATO bombardovanja, krajem prošle nedelje preselile su se u renoviranu zgradu magacina „Srbija Karga“.\nRenoviranje je započelo s proleća i od nekadašnje neugledne zgrade magacina, napravljene početkom prošlog veka, dobio se nov reprezentativan objekat sa šest kancelarija, u koji su sada smešteni kolska služba, robna blagajna, šef stanice i operativni pomoćnik, magacioneri i vozovođe. Sadašnji prostor je opremljen apsolutno svom neophodnom infrastrukturom, koja će umnogome olakšati radno angažovanje zaposlenih.\nRekonstrukcija je podrazumevala savremeni sistem parnog grejanja, izolaciju zidova i plafona, nov krovni pokrivač, PVC stolariju, dva mokra čvora, uvođenje nove PTT linije, sređivanje pristupnog puta, kao i parkinga iza zgrade.\nZavršne radove su obavljali sami zaposleni, kako bi na taj način dali svoj doprinos i ubrzali preseljenje. Zadovoljstvo radnika je očigledno i svakako će novi ambijent i osavremenjeni uslovi doprineti još boljem radnom učinku.\nBERN – ODRŽANA GENERALNA SKUPŠTINA MEĐUNARODNOG KOMITETA ZA ŽELEZNIČKI SAOBRAĆAJ (CIT)\nGeneralna skupština , prestižnog međunarodnog udruženja, koje okuplja železnička preduzeća i pomorske kompanije za prevoz putnika i/ili robe, održana je 16. novembra 2017. godine u Bernu.Skupštini su prisustvovali generalni direktor Dušan Garibović i savetnik generalnog direktora, Vasilije Krstić.\nTom prilikom, usvojene su izmene i dopune propisa za prevoz robe i putnika u međunarodnom saobraćaju, koje su pripremile radne grupe i komisije. Usvojeni su izveštaji o radu u tekućoj godini, kao i Program rada i Budžet CIT- a za narednu godinu. Inače, primarni zadatak CIT – a je da preuredi odredbe međunarodnog prava koje se odnosi na prevoz železnicom, na nivo primenjiv u praksi za železnička preduzeća. U tom cilju, CIT izrađuje i ažurira dokumenta i pravne instrumente za međunarodni železnički saobraćaj, standardizuje ugovorne odnose između klijenata, prevoznika i upravljača infrastrukturom i štiti interes železničkih preduzeća kod zakonodavca i nadležnih institucija. Generalni direktor, Dušan Garibović, imao je priliku da razmeni mišljenja i iskustva sa najznačajnijim ljudima koji su prisustvovali sastanku, generalnim sekretarom CIT – a, gospodinom Brandom, generalnim sekretarom OTIF – a (Međuvladina organizacija za međunarodne železničke prevoze), gospodinom Davenom, kao i sa generalnim direktorom UIC – a, gospodinom Lubinuom.\nDrugog dana, 17. novembra, održan je i sastanak Komisije za Multimodalnost, na kome su aktivno učestvovali i naši predstavnici i dali svoj doprinos u definisanju budućih smernica i sfera delovanja rada Komisije za 2018. godinu. Na sastanku su prezentovani projekti u domenu povezivanja pravnih odredbi u saobraćaju železnica – drum i železnica – more. Ovo je bila izuzetna prilika i da generalni direktor obavi konstruktivni razgovor sa predsednikom UIRR – a (Međunarodna unija za kombinovani transport železnica – drum), gospodinom Šulcom.\n„SRBIJA KARGO“ BIO DOMAĆIN PREDSTAVNICIMA TURSKE FIRME „TURKRAIL“ IZ ISTAMBULA\nU prostorijama „Srbija Karga“, danas, 13. novembra, održan je sastanak sa predstavnicima turske firme Turkrail iz Istambula. Generalni direktor, Dušan Garibović, sa izvršnim direktorima Mirom Vukmirović, Vladimirom Bulatovićem i saradnicima, ugostio je najviše rukovodstvo ove firme, generalnog direktora Habip Sena, finansijskog direktora Osmana Ergezena i direktora za razvoj Levent Yurtsevena.\nPored reči dobrodošlice, generalni direktor je istakao da saradnja na državnom nivou između Turske i Srbije teče ozbiljnom, uzlaznom putanjom. „Novo rukovodstvo „Srbija Karga“ ima nameru i želi da se na jedan odgovoran i profesionalan način odnosi prema svojim klijentima, time što smo otvoreni i spremni da razgovaramo o svim tekućim i budućim temama, zarad zajedničkih uspeha i ciljeva“, napomenuo je Garibović. Tema današnjeg konstruktivnog sastanka bila je unapređenje i proširenje nedavno započete saradnje između dve firme. Početkom meseca, prvi kontejnerski „test“ voz iz Turske za Austriju, umesto preko Rumunije, preusmeren je na Srbiju, kao kraćeg, ekonomičnijeg i pouzdanijeg pravca, a tokom današnjeg dana, očekuje se ulazak i drugog voza, koji će saobraćati istom trasom. Treba imati u vidu da je potreba transporta robe iz Turske za zapadnu Evropu i obrnuto izuzetno velika, što pruža nove mogućnosti za eksploataciju kraka železničkog Koridora 10 kroz Srbiju. Takođe, bitan činilac, kada je u pitanju bezbednost prevoza robe, a koji je uticao da Turkrail preusmeri vozove kroz našu zemlju je i namenski uvedena služba fizičkog obezbeđenja, koja će pratiti svaki voz. Jedna od tema, o kojoj je bilo reči, a na kojoj se intenzivno vrše istraživanja je i prevoz kamiona železnicom, čime bi se znatno smanjilo vreme putovanja, čekanja na graničnim prelazima, a samim tim i čuvala životna sredina, što ujedno pruža obostranu šansu za proširenje poslovnih angažmana. S obzirom da Turkrail ima velike partnere, kao i veliki broj zainteresovanih, a „Srbija Kargo“ operativnost, kvalitet usluge i pragmatičnost, želja im je da iskoriste tu šansu i da ovim železničkim koridorom, nedeljno organizuju 10 do 15 vozova, izjavio je generalni direktor Habip Sena. Sastanak je završen uručivanjem simboličnih poklona, uz želju gostiju da uskoro uzvrate gostoprimstvo u Istambulu ili Ankari.\nAkcionarsko društvo za železnički prevoz robe „Srbija Kargo“, Beograd oglašava potrebu za prijem u radni odnos na neodređeno vreme:\n1. jednog diplomiranog pravnika u organizacionom delu Beograd;\n2. dva inženjera elektrotehnike i računarstva u organizacionom delu Beograd.\nKVALITETNA USLUGA „SRBIJA KARGA“ A.D. I „KRAĆI“ PUT REZULTIRALI SU POVRATAK TRANZITNIH VOZOVA KROZ SRBIJU\nVisok kvalitet usluge Akcionarskog društva „Srbija Kargo“, opredelio je tursku firmu TURKRAIL iz Istambula, da umesto dosadašnjeg konkurentnog pravca, koji vodi preko Rumunije, otpremi prvi kontejnerski voz, koji će na svom putu tranzitirati kroz Srbiju. Ovaj test voz saobraća iz turskog terminala Halkali do austrijskog terminala Wiencont u Beču. Za sada, prema predviđenoj dinamici nedeljno će saobraćati dva voza kroz Srbiju, sa tendencijom povećanja frekvencije saobraćaja.\nNa opredeljenje klijenta da svoje prevoze preusmeri preko naše zemlje je i činjenica da je „Srbija Kargo“ a.d. angažovao i specijalnu službu obezbeđenja, koja će pratiti svaki voz, čime će se dodatno potvrditi sigurnost prevoza robe preko Srbije i dokazati konkurentnost srpskog železničkog koridora, kada su u pitanju prevozi iz Turske za zemlje zapadne Evrope i obratno.\nBezbednost, kvalitet, ekonomičnost i „kraći“ put preko kraka železničkog Koridora 10, koji vodi kroz Srbiju, predstavljaće pozitivan signal za sve potencijalne komitente, koji imaju potrebu transporta robe iz pravca istoka ka zapadu.\nU SARAJEVU ODRŽANA KONFERENCIJA KORPORATIVNE ANTI – KORUPCIJE, ETIKE I USKLAĐENOSTI ZA ZEMLJE ZAPADNOG BALKANA\nKonferencija, održana 26. oktobra u Sarajevu, koja je okupila preko 40 profesionalaca iz ove oblasti, organizovana je pod pokroviteljstvom najveće svetske asocijacije za poslovnu etiku i usklađenost SCCE ( Society of Corporate Compliance and Ethics), iz SAD – a, koja broji preko 18.000 članova iz celog sveta.\nPored direktora SCCE, Roy Snell – a, prisutnima su se obratili i direktor BiH kompanije Net Consulting, Bojan Bajić, specijalista za suzbijanje prevara u Raiffeisen banci BiH, Ina Hasanbegović, čuveni ekspert i jedan od pionira u oblasti poslovne etike Joe Murphy, premijer Vlade Kantona Sarajevo, Elmedin Konaković, predstavnik FBI službe za međunarodnu korupciju, Marc Songsanand, kao i stručnjak i konsultant u oblasti zaštite privatnosti podataka, Robert Bond iz Velike Britanije.\nMeđu brojnim učesnicima iz Velike Britanije, SAD – a, Francuske, Slovenije, Hrvatske, BiH, Crne Gore, Makedonije, ovom značajnom skupu, prisustvovale su i predstavnice „Srbija Karga“ a.d. Jelena Dželetović, poverenik za etiku i Vesna Vujanović, glavni koordinator za etiku.\nGlavni akcenat Konferencije je bio na poziciji i ulozi poverenika za usklađenost poslovanja i poslovnu etiku, koji deluje u okviru samostalne organizacione jedinice u organizacijama javnog i privatnog sektora. Radi se o poziciji koja je zadužena da se svi procesi u poslovanju organizacije, odvijaju u skladu sa zakonima, propisima i standardima poslovne etike, a koja deluje preventivno i zaustavlja nepravilnost u trenutku kada se ista dešava. Poseban fokus je na antikorupcijskoj aktivnosti, jer je specifičnost ovog podneblja olako razumevanje propisanih pravila poslovanja. Direktor Roy Snell, je pojasnio da je poverenik za etiku ključna tačka čitavog programa za poslovnu etiku, ( propisivanjem jasnih pravila poslovanja, transparentnosti poslovanja, edukacije zaposlenih, praćenja i provere efektivnosti preduzetih aktivnosti, uspostavljanje linije za internu prijavu nepravilnosti idr.), tako da njegova uloga nije ni najmanje „birokratska“.\nZaključak ovog skupa je da se ovakav tip Konferencije ustali, postane tradicionalan i održava svake godine u oktobru, kako bi najviši menadžment iz javnog i privatnog sektora, svojim proaktivnim stavom i željom za promenom i unapređenjem etičke kulture postavio nivo na kojem želi da bude etičko ponašanje u organizaciji.\nZNANJE ZAPOSLENIH IZ OBLASTI TRANSPORTA OPASNIH ROBA NA ZAVIDNOM NIVOU!\nPočetkom oktobra započela je redovna obuka i pismena provera znanja iz oblasti transporta opasnog tereta u železničkom saobraćaju. Proveri znanja podleže preko 2000 zaposlenih u svim Kargo sekcijama, koji na direktan ili indirektan način učestvuju u prevozu opasne robe. Detaljnim planom, predviđeno je da poučavanje i ispitivanje traje do 20. novembra. Predavanjima je obuhvaćen širok spektar obaveznih tema koje se studiozno obrađuju: zakonske regulative, obaveze prevoznika, klasifikacija opasne robe, označavanje i obeležavanje, opasne robe sa visokom potencijalnom opasnošću, prevoz praznih kola – cisterni, dokumentacija, uvrštavanje kola tovarenih robom klase 1 u vozove, neophodna oprema u kabini mašinovođe, kao i pretovar opasne robe.\nOd početka testiranja, do danas, zaposleni su pokazali visok stepen znanja i stručnosti iz ove specifične oblasti. Nakon uspešno položenog testa, svaki zaposleni dobija Potvrdu o stručnoj osposobljenosti na poslovima u transportu opasnog tereta.\nODRŽAN SASTANAK „COLPOFER“ RADNE GRUPE\nU Poslovnoj zgradi železnica, danas 13. oktobra, održan je sastanak međunarodne radne grupe za bezbednost na železničkom Koridoru H. Radnu grupu „COLPOFER“ čine eksperti za bezbednost u železničkim kompanijama, koje geografski pokrivaju Panevropski Koridor H. Sastanku je prisustvovao i direktor Centra za restrukturiranje, Zoran Sretenović, zadužen za bezbednost u „Srbija Kargu“ a.d.\nPredstavnici petnaestak železničkih kompanija, policijskih uprava i državnih organa iz Italije, Austrije, Slovenije, Hrvatske, Republike Srpske i Srbije su ovu priliku iskoristili za razmenu iskustva, informacija i saznanja, a sve u cilju podizanja bezbednosti na železničkom Koridoru H na najviši mogući nivo. Takođe, velika pažnja je posvećena ilegalnim migrantskim tokovima, sajber bezbednosti, kao i borbi protiv otuđenja železničke imovine.\nDanašnjem skupu, po prvi put, prisustvovali su i specijalni gosti, predsednik COLPOFER – a, Franco Fiumara i generalni sekretar Maria Cristina Fiorentino, dok je Predsedavajuća Grupe bila Dora Mezek Kukec iz Slovenskih železnica.


Uredništvo i menadžment TV Vijesti: Nadležni da konačno nešto preduzmu i zaista zaštite novinare\nOSUDILI MALTRETIRANJE EKIPE VIJESTI NA CETINJU\n"... u protivnom će i ova vlast postati saučesnik svih kojima je najlakše udariti na novinare i to najčešće na one koji svoj posao rade profesionalno i u interesu javnosti"\n43040 pregleda\t74 reakcija\t31 komentar(a)\nUredništvo i menadžment Televizije Vijesti oštro osuđuju maltretiranje naše ekipe, kojoj grupa učesnika na današnjem skupu na Cetinju u jednom trenutku nije dozvolila izvještavanje, upućujući novinarki i snimatelju uvrede i prijetnje.\nVeći incident spriječen je samo pribranošću i profesionalnošću naših kolega, koji su krajnje strpljivo i dobronamjerno uspjeli da se izbore sa necivilizovanim ponašanjem nekoliko demonstranata.\nOvo nije prvi put da se novinari i drugi zaposleni kao i vlasnici Televizije Vijesti na ružan način prozivaju i diskredituju u Prijestonici i to na skupovima koji se organizuju pod parolom odbrane građanske Crne Gore.\nNa ovaj način se, međutim, demonstrira jedino primitivizam, koji, plašimo se, i u nekoj narednoj situaciji, može za metu odabrati Televiziju Vijesti ili neki drugi medij, za koji se procijeni da ne izvještava onako kako je to jedino prihvatljivo organizatorima skupova, navodi se u reagovanju.\nUredništvo i menadžment TV Vijesti pozivaju i nadležne da, umjesto saopštenja i tviter objava u kojima se osuđuju ataci na novinare, konačno nešto preduzmu da ih zaista zaštite a u protivnom će i ova vlast postati saučesnik svih kojima je najlakše udariti na novinare i to najčešće na one koji svoj posao rade profesionalno i u interesu javnosti, zaključuje se u reagovanju.\nIz Uprave policije su nam u međuvremenu nezvanično saopštili da već rade na identifikaciji mladića koji su ometali našu ekipu na radnom zadatku.\nTelevizija VijestiCetinjeprotestUprava policijenovinari


Vučić: Do juna moramo početi primenu sporazuma\nJoš nije precizirano šta do juna moramo da uradimo, ali da započnemo primenu briselskog sporazuma sa Prištinom svakako moramo, izjavio je prvi potpredsednik Vlade Srbije Aleksandar Vucćić, koji je najavio da 7. maja naš tim za implementaciju sporazuma odlazi u Brisel, a tada je i novi sastanak sa Srbima sa severa.\n"Još nije precizirano šta do juna moramo da uradimo, ali da započnemo primenu svakako moramo. Pitanje je i kada ćemo da počnemo. Znate, dobijate neki nacrt plana implementacije koji nema veze s onim što piše u sporazumu. Ne znam kako to misle da urade, jer mora da se primeni ono što piše u sporazumu. Taj plan je 'non pejper', on ne postoji, to je albanska želja, kao i mnoge koje nisu ušle u sporazum", rekao je Vučić za uskršnji dvobroj lista "Alo", prenosi Tanjug.\n"Kratki su nam rokovi, vreme curi i Srbi sa severa Kosova moraju znati da cela Srbija zavisi i od njihovih postupaka, a ne samo naših, i nećemo dozvoliti da zbog bilo čije neodlučnosti upropastimo šansu za napredak ili modernizaciju", poručio je vicepremijer.\nVučić je napomeno da su Srbi sa severa prvo govorili o referendumu, "onda su se iznenadili kada sam to prihvatio, pa se povukli, jer su shvatili da ne mogu da dobiju".\n"Sad kažu da hoće mišljenje Ustavnog suda da bi dobili na vremenu. Ako taj sud bude rešio onako kako oni žele, reći će da više nije važan ni Ustavni sud i da hoće izbore, a ja ni tu neću ustuknuti", kazao je Vučić.\n"Mi ćemo poštovati svaku odluku suda, ali u tom slučaju svi moramo iz Vlade da izađemo, jer bi to značilo da smo se ponašali protivustavno".


Putin ispunio želju italijanskom volonteru /video/ - 12.12.2020, Sputnik Srbija\nPutin ispunio želju italijanskom volonteru /video/\nItalijanski volonter Valerio Zaneti, koji je od predsednika Rusije Vladimira Putina zatražio rusko državljanstvo, dobio je ruski pasoš, saopštila je portparolka... 12.12.2020, Sputnik Srbija\n11:47 12.12.2020 (Osveženo: 11:48 12.12.2020)\n© Sputnik / Vitaliй Anьkov / Uđi u foto-galerijuPasoš građanina Ruske Federacije\nItalijanski volonter Valerio Zaneti, koji je od predsednika Rusije Vladimira Putina zatražio rusko državljanstvo, dobio je ruski pasoš, saopštila je portparolka Ministarstva unutrašnjih poslova Rusije Irina Volk.\nProšle sedmice ruski predsednik je održao video-konferenciju sa volonterima, a tokom razgovora sa Italijanom Putin mu je obećao rusko državljanstvo.\nZaneti već osam godina živi u Krasnojarsku, predaje strane jezike, a učestvuje i u volonterskom pokretu „Mi smo zajedno“.\n„Danas, na Dan Ustava Ruske Federacije, u gradu Krasnojarsku volonter iz Italije Valerio Zaneti je dobio rusko državljanstvo“, saopštila je Volkova.\nKomisija je utvrdila da je Zaneti savladao ruski jezik do nivoa maternjeg.\nUz pomoć pripadnika policije operativno su prikupljeni svi potrebni dokumenti za prijem u državljanstvo Rusije.\nNovi državljanin Rusije zahvalio je ruskom predsedniku Vladimiru Putinu, organima vlasti i pripadnicima policije, koji su mu pomogli da ostvari svoj san, dodala je Volkova.\nPutin ispunjava želje: Malom dečaku zagrljaj sa pandom, Italijanu – pasoš\n14:14Neverovatna situacija u Americi – tuča između saigrača /video/\n14:07Rusija se ne slaže sa odlukom Crne Gore da odobri politički azil biznismenu sa poternice\n13:49Vraća se sunce: Početkom novembra temperature iznad 20 stepeni\n13:32Amerikanci u Bondstilu proveravaju sumnjive Avganistance\n13:30Deset simptoma koji ukazuju na skriveni razvoj dijabetesa


DATUM 2017 – Data centri i IT infrastruktura\nYou are at:Home»Konferencije»DATUM 2017 – Data centri i IT infrastruktura\nBy Zoran Kovacevic on\t 15.5.2017 Konferencije, News\nSa velikim zadovoljstvom Vas obaveštavamo i pozivamo da nam se pridružite na trećoj po redu konferenciji pod nazivom „DATA CENTRI I IT INFRASTRUKTURA“, koja će se održati u sredu, 24. maj 2017. godine u hotelu „Crowne Plaza“, Beograd.\nKonferencija je, prevashodno, namenjena finansijskom sektoru, velikim državnim organizacijama, telekomunikacionim operaterima i Internet sektoru, srednjim i velikim preduzećima. Ovogodišnji DATUM okuplja preko 250 poslovih ljudi iz cele zemlje – dolaze generalni direktori, IT direktori (CIO), tehnički direktori, direktori finansija (CFO), ukratko svi koji odlučuju.\nNeprekidnost vaših poslovnih procesa zavisi od fizičke infrastrukture (napajanje, hlađenje, kabliranje), servera, komunikacione opreme i naravno aplikativnih programa, a stalno je ugrožavaju ljudski faktor i slaba servisna podrška. Ova i slična pitanja su razlog zbog koga smo vas pozvali na stručnu konferenciju „DATUM – Data centri i IT infrastruktura”, treću po redu na ovu temu. Vaši i naši gosti-domaćini su čelnici vodećih kompanija zaduženih za infrastrukturu na domaćoj sceni: ENEL PS, SION NET, VESIMPEX, LOGO, LANACO, i globalnim liderima u oblasti data centara: SCHNEIDER ELECTRIC, RITTAL, UPTIME INSTITUTE, BICSI,…\nNaš skromni doprinos kretanju u pravom smeru predstavlja organizovanje ove konferencije, u čijem radu učestvuju čuveni ponuđači data centara i infrastrukture u Srbiji. Svaki od naših partnera objasniće vam kako da svoje poslovanje učinite stabilnijim i efikasnijim, potkrepljući to najboljim primerima iz dosadašnje prakse. Iskreno im zahvaljujemo na tome što su naš skup prepoznali kao priliku da prikažu svoja najbolja rešenja za data centre i infrastrukturu.\nSvim prisutnima želimo da konferencije DATUM 2017 bude prilika za nova saznanja, korisne susrete i razmenu iskustava u poslovanju. Jednom rečju – da bude prilika da se unapredi poslovanje.


10 stvari koje treba da uradite u decembru: Magičan period je pred nama!\nIdealan mesec za početak i kraj\nZaljubite se u sebe, zaljubite se u decembar, zaljubite se u život\n02.12.2015. - 16:28h 23:12h Autor: stiklakafakravata.com\nDonosimo vam listu od 10 stvari koje svako mora da uradi ovog decembra – jer ne postaje decembar magičan sam od sebe!\nIskoristite ono što imate kod kuće: 8 načina da baš efektno upakujete poklone! (VIDEO)\nBožićno čudo: Šetala sa ćerkicom, a nepoznati muškarac joj dao kovertu punu para! (FOTO)\n10 stvari kojih se morate rešiti do kraja decembra: Zakoračite u novu, bolju godinu!


U hotelu Tuzla danas je upriličena prezentacija projekta ˝Međunarodni aerodrom Tuzla – regionalni Cargo centar sa air parkom˝. Ovom prilikom prezentirani su potencijali aerodroma, njegov uticaj na zapošljavanje, te o prednosti kojima ova zračna luka raspolaže u odnosu na ostale aerodrome u regiji.\n˝Vlada TK je puno uložila u ovaj projekat i zato i očekujemo puno od svega. To je izgledna i realna šansa da konačno krenemo u razrješenje problema na Tuzlanskom kantonu, a ključno je pitanje zapošljavanja. Aerodrom gledamo kao šansu da izgradimo jednu modernu poslovnu zonu gdje bi privukli strani kapital, brendirane firme koje bi tu locirale dio svoje proizvodnje, a koja bi cargo saobraćajem bila distribuirana na ostale destinacije. ˝, kazao je premijer TK Sead Čaušević i dodao da razgovori koji se već vode pokazuju da objektivno interes postoji, te da Projekat više nije na nivou pitanja.\nMinistar trgovine, turizma i saobraćaja TK Aziz Čačković je kazao da će se realizacijom ovog projekta stvoriti uslovi za brži razvoj privrede u TK, te za obezbjeđenje velikog broja novih radnih mjesta. ˝Potencijali aerodroma Tuzla utiču i na atraktivnost cijelog Tuzlanskog kantona i regije za domaća i strana ulaganja. ˝, naglasio je Čačković, posebno naglasivši da je nesumnjivo da Projekat svakoj općini pa i šire, otvara velike razvojne mogućnosti, posebno u oblasti proizvodnje i plasiranja hrane, te razvoja turizma.\nAerodrom raspolaže sa preko 160 hektara zemljišta, a mogućnost je raspolaganja sa dodatnih oko 80 hektara, ima najdužu pistu u BiH koja jedina ima mogućnost produženja za dodatnih 1.000 metara, istaknuto je danas. Tokom prezentacije je rečeno da aerodrom ima stabilne mikro i makro klimatske uslove, te da posjeduje potrebnu aerodromsku opremu, a stvorio je perspektivu razvoja da postane jedan od najznačajnijih ključnih i regionalnih cargo centara sa izvanrednim mogućnostima izgradnje air parka i bescarinske zone.\nDanašnjoj prezentaciji, osim članova Vlade Tuzlanskog kantona prisustvovali su predsjednik FBiH Živko Budimir, brojni ambasadori u Bosni i Hercegovini, načelnici općina i drugi gosti.\n← Sutra u Kalesiji počinje prva likovna kolonija pod nazivom "KLIK Džafići 2011"\nPolitička prestrojavanja u Tuzlanskom kantonu: Kompletan HDZ 1990 pristupio HSP-u BiH →


MEĐU SRBIMA NA KiM NE SME DA BUDE PODELA! Predsednik opštinskog odbora SLS u Gnjilanu prešao u redove Srpske liste! - Informer\nČlan Glavnog odbora i predsednik opštinskog odbora Samostalne liberalne stranke u Gnjilanu Mladen Stanković saopštio je da je prešao je u redove Srpske liste\nNa konferenciji za novinare takvu odluku potvrdio je i dosadašnji direktor SLS Miroslav Ristić.\n- Na KiM nema mesta podelama, ovo nije politika već obaveza prema našim potomcima i precima - rekao je Rakić koji je naveo i da su ovim putem želeli da upoznaju javnost sa pravom istinom, "a ne da lažima i prevarama SLS i njen predsednik Slobodan Petrović, ugrožavaju opstanak i ostanak srpskog naroda".\nNa pitanje novinara o političkoj sceni u Prištini pred raspisivanje vanrednih izbora, Rakić je rekao da ne žele da se mešaju u politiku tamošnjih partija i da je najvažnije da srpski narod bude jedinstven i da svi zajedno izađu na izbore.\nStanković je rekao da daje ostavku na sva mesta u stranci i savetnika u Ministarstvu za prostorno planiranje i zaštitu životne sredine.\n- Sazvao sam sednicu opštinskog odbora, koji je jednoglasno podržao moj predlog da se isključimo iz stranke i dao podršku kandidatima Srpske liste na predstojećim parlamentarnim izborima - kazao je Stanković.\nRistić je na konferenciji za novinare naglasio da je u pitanju njegova lična odluka, na koju niko nije uticao, i poručio da je veoma zadovoljan što je deo Srpske liste.\n- Jesam bio direktor stranke u SLS, a sada oni mogu da pričaju da nisam, ali to se od njih i očekivalo - naveo je Ristić dodajući da je prešao u Srpsku listu, jer Srbi na KiM treba da budu jedinstveni i pod jednim barjakom i da slede politiku predsednika Srbije Aleksandra Vučića.\nRistić je rekao da očekuje da će i dalje biti pritiska na njega, ali je poručio da će to izdržati, i naglasio da stoji iza svake svoje reči koju je i juče izneo kada je objavio da prelazi u Srpsku listu.\nPotpredsednik Srpske liste Igor Simić je rekao da je demanti SLS u vezi Ristića i njegovog prelaska u redove te stranke „gnusna laž", prenosi Kosovo onlajn.\nOn je podsetio na slučaj kada je predsednik SLS Petrović tvrdio da ga je napao član Srpske liste, ali da je na video snimku to dokazano kao čista neistina i da se upravo desilo obratno.\nSimić je ocenio da je jedino Srpska lista "dokazano beskompromisni borac za interese srpskog naroda", što je, kako je naveo, pokazao i prethodni saziv parlamenta u Prištini.\nSamostalna liberalna stranka saopštila je juče, povodom informacije portala Kosovo onlajn da je direktor SLS Miroslav Ristić prešao u Srpsku listu, da Ristić nikada nije bio direktor Samostalne liberalne stranke, niti je ikada imao bilo kakvu funkciju u SLS.\nSrpska lista Kosovo i Metohija SLS SL


Policijski čas: Dozvole za kretanje nije izdavao samo MUP - NOVA portal\nPolicijski čas: Dozvole za kretanje nije izdavao samo MUP\nHronika Autor:Marko Radonjić22. Maj. 202018:59 > 19:422 Komentara\nBeogradski centar za bezbednosnu politiku izdao je danas analizu ponašanja policije tokom 52 dana vanrednog stanja, u kojoj se navodi da policija u Srbiji nije u potpunosti primenjivala demokratske standarde rada u vreme vanrednog stanja, koje je bilo na snazi od 15. marta do 6. maja 2020. godine. U međuvremenu, reagovao je i MUP, koje je u svom saopštenju naveo da su navodi iz istraživanja tendenciozni i neistiniti, i da imaju za cilj da diskredituju rad MUP i policajaca koji su za vreme vanrednog stanja bili angažovani danonoćno zarad očuvanja bezbednosti i zdravlja građana.\nU analizi, čiji je autor istraživač ovog centra Saša Đorđević navodi se da policija nije tokom 52 dana vanrednih okolnosti uvek postupala profesionalno, srazmerno i politički neutralno, te da je tome doprinelo i često menjanje propisa.\nNaredba ministra unutrašnjih poslova o ograničenju i zabrani kretanja lica doneta je u suprotnosti sa Ustavom, a unutrašnja kontrola policije javno je reagovala samo u jednom slučaju. Problematično je i to što kriterijumi na osnovu kojih je MUP izdavao dozvole za kretanje, nisu bili propisani, zbog čega su zloupotrebljene u političke svrhe.\n“Iako je propisano da MUP izdaje dozvole za kretanje, u praksi su ih izdavali druga ministarstva, javna preduzeća ili opštinski krizni štabovi, što je unelo dodatnu zabunu, kako kod građana, tako i policijskih službenika. Policija je dozvolila kretanje tokom policijskog časa ljudima koji su palili baklje na krovovima stambenih zgrada, ugrožavajući bezbednost stanara. Istovremeno, policija nije uvek uredno odgovarala na pozive građana koji su prijavljivali kršenje policijskog časa i upotrebu pirotehničkih sredstava. Politički neutralno postupanje policije je dovedeno u pitanje hapšenjem simpatizera opozicije i dozvoljavanjem bakljade pristalica vlasti”, navodi se u analizi.\nGrađani nisu dobro informisani pre proglašenja vanrednog stanja, da oni koji su došli iz inostranstva moraju da ostanu kod kuće, a dešavalo se da policija uopšte ne informiše građane o obaveznoj izolaciji, dok su neki uhapšeni zbog kršenja ove mere. Đorđević u svojoj analizi ocenjuje da je kontrola poštovanja kućnog karantina u početku bila dobra, a da je onda vremenom postala lošija i svela se na telefonsku proveru, dok Odbor za odbranu i unutrašnje poslove nijednom nije pokrenuo pitanje kontrole policije u vreme vanrednog stanja.\n“Navodi iz istraživanja Beogradskog centra za bezbednosnu politiku tendenciozni su i neistiniti i imaju za cilj da diskredituju rad MUP-a i policajaca koji su za vreme trajanja vanrednog stanja bili angažovani danonoćno\nzarad očuvanja bezbednosti i zdravlja građana”, saopštio je danas iz Ministarstva unutrašnjih poslova.\nNavode i da su policijski službenici prema svima postupali profesionalno, u skladu sa zakonom i da su bez sumnje pokazali visok stepen odgovornosti u situaciji sa kojom se prvi put suočavaju.\n“Zarad istinitog informisanja javnosti moramo napomenuti da je dozvole za kretanje tokom trajanja policijskog časa izdavao isključivo MUP na osnovu zahteva koje su drugi državni organi dostavljali i to za poljoprivrednike, privrednike i druge čija je delatnost bila od vitalnog značaja u tom periodu. Nijedan drugi organ nije mogao da izda dozvolu za kretanje, kako se u pomenutom “istraživanju” navodi”, saopštio je MUP.\nBeogradski centar za bezbednosnu politikumuppolicijavanredno stanje


Sindikati traže povlačenje iz procedure tri zakona i smenu ministra privrede – Palanačke novine\nby Palanačke · 17 decembra, 2013\nMinistarstvo za privredu obelodanilo je sadržaj Zakona o privatizaciji, Zakona o radu i Zakona o stečaju. Sindikati ocenjuju da će najpre na udar odredbi tih zakona doći preduzeća u restrukturanju i svih 450 firmi koje čekaju rešavanje svog statusa, pošto još nisu privatizovana, a u kojima radi radi preko sto hiljada ljudi. Sudeći prema nacrtu Zakona o privatizaciji i Zakona o stečaju, gotovo dve trećine tih preduzeća neće preživeti njihovu primenu. Ona će se ugasiti a samim tim bez posla će ostati više od 50.000 radnika.\n-Priča Vlade da će do kraja ove godine otvoriti 50.000 radnih mesta je potpuno nerealna jer će samo primena dva zakona toliko ljudi ostaviti bez posla – zaključuje Božidar Todorović, potpredsednik Samostalnog sindikata metalaca Srbije.- Ono što je za sindikate neprihvatljivo je to da je ministar Radulović najavio da će sve preduzeća koja se nalaze u restrukturiranju završiti u stečaju. To praktično znači da će 153 preduzeća koja se sada nalaze na spisku Vlade za rešavanje statusa ostati bez skoro 30.000 radnika.\nOno što ministar najavljuje, a odnosi se na ukidanje subvencija i podsticajnih sredstava, smanjenje kreditnih zaduženja, lakše otpuštanje radnika i promenu strukture preduzeća, govori da on nema nameru da sačuva privredu, upozorava Todorović. Upravo iz tih razloga dve sindikalne centrale: Savez samostalnih sindikata Srbije i Sindikat Nezavisnost, pokrenuli su kod predsednika države inicijativu za povlačenje iz procedure sva tri zakona. Industrijski sindikati su, takođe, odlučili da uđu u veliku akciju za smenu ministra Radulovića i povlačenje pomenutih zakona iz procedure. Pokrenut je i mehanizam za prikupljanje 30.000 potpisa, koliko je dovoljno da se u Skupštini Srbije pokrene ta inicijativa.\nSindikati su na skupu u čijem radu su učestvovali i direktori preduzeća u restrukturiranju ocenili da mere koje je predložila Vlada neće ići u prilog oživljavanja proizvodnje posebno u preduzećima u restrukturiranju, niti će pomoći da privreda stane na svoje noge. Industrijski sindikati su ocenili da preduzeća u restrukturiranju nisu niti mogu da budu balast, već velika razvojna šansa Srbije s obzirom da se među njima nalaze giganti koji zapošljavaju i po nekoliko hiljada radnika. Ta preduzeća u nekim sredinama predstavljaju njihovu jedini razvojnu mogućnost, kao što su „Prva petoljetka“ u Trsteniku, Željezara u Smederevu, Rudarsko-topioničarski basen u Boru ili Fabrika kablova u Jagodini.\n-To su veliki sistemi, koji ukoliko ožive, mogu biti velika razvojna i izvozna šansa Srbije, a ne da odu u stečaju kako najavljuje ministar Radulović – naglašava Todorović.- Potpisi za njegovu smenu su skupljeni, a zahtev je upućen predsedniku Vlade, prvom potpredsedniku Vlade, a traži se i intervencija predsednika Srbije u pogledu stavova ministra Radulovića.\nI „Goša“ na udaru\nPrema predloženim zakonima loše se piše i „Gošinim“ preduzećima u restrukturiranju, pre svega Fabrici alata i mašina, Zaštitnoj SOLKO, Fabrici drumskih vozila, Zajedničkim pogonima i Fabrici elektroopreme.\nU „Goši“ čekaju socijalni program za Fabriku alata i mašina. Sindikat je veoma aktivan po tom pitanju. Dugo vremena sindikat kontaktira sa Ministarstvom finansija i Ministarstvom privrede u potrazi za najboljim rešenjima za status Fabrike alata i mašina. Pitanje Zaštitne SOLKO je na „dugom štapu“, jer se radi o preduzeću koje zapošljava invalide i gde je država direktno zainteresovana da pomogne.\nIndustrijski sindikati (Savez samostalnih sindikata Srbije i Ujedinjeni granski sindikati Nezavisnost) zahtevaju od predsednika Vlade da smeni ministra privrede Sašu Radulovića. U zajedničkom protesnom letku navode da aktuelni ministar ne stvara ambijent za rad, razvoj i zapošljavanje, pre svega, uslove za normalno funkcionisanje privrede. Ne daje podršku domaćoj proizvodnji, stimulisanju izvoza i privlačenju odgovornih strateških investitora. Naprotiv, predlaže izmene Zakona o stečaju, Zakona o privatizaciji i Zakona o budžetu, koje su protiv interesa Srbije, a posebno radnika i preduzeća u restrukturiranju. Predlaže, takođe, izmene Zakona o radu koji dodatno smanjuje prava radnika. U letku se još kaže da se ministar „igra ličnim kartama i procenama vrednosti imovine i kapitala preduzeća“. Za to vreme život stoji, radnici su bez plata, zdravstvenih knjižica, povezanog radnog staža i perspektive.\nNext story „Kiša od slatkiša“ 25. decembra u 18 časova u Gradskom pozorištu\nPrevious story Nikoli Vladisavljeviću nagrada za najbolju knjigu u 2013.


Real blizu transfera veka, samo jedan čovek protiv, zabranili mu da priča!? - Sportske.net\nReal blizu transfera veka, samo jedan čovek protiv, zabranili mu da priča!?\nNeverovatno je sve što se događa u Realu ovog leta, ali zna se čija je poslednja...\nPerez promenio plan oko veziste, kakav će biti odgovor Zidana?Barsa poslala novu ponudu za Nejmara, šok stigao iz Madrida!Zvanično, Azar će nositi legendarni broj!Mijatović otkrio sjajne vesti za Modrića, ali i Luku Jovića!Pronađena formula, sad je sve na Nejmaru! Veliko iznenađenje?\nStvari su sve bliže raspletu, tačnije Nejmar je sada mnogo bliži Madridu. PSŽ je ovlastio njegovog agenta da pregovara sa Perezom, plan Madriđana je da makar pozajme Bejla Bajernu, prodaće Rodrigeza Atletiku, a Marijano Dijaz ima ponude Monaka i Rome.\nTo će biti dovoljno, Perez je spreman da uloži ogroman novac u Brazilca, veruje da će mu se to isplatiti, a i lider svlačionice Ramos je dao svoj pristanak, navodno nema ništa protiv da se ekipa pojača.\nZidan međutim i dalje traži veznog igrača, želi Van de Beka, a dolazak Nejmara će verovatno naterati Real da pozajmi Vinisijusa na koga je Francuz ozbiljno računao.\nNije tajna da je razočaran time što se prelazni rok sprovodi mimo njega i što Perez nije učinio ultimativni napor da dovede Pogbu, a spreman je da izdvoji 200 miliona za Nejmara.\nČak, Real je sprečio česte Zidanove konferencije za štampu, jednostavno vidi se da je trener nezadovoljan, posle Amerike nije se pojavio pred novinarima pred Audi kup, ali nije pričao ni pred današnji meč sa Romom.\nOčigledno ima dosta tenzija, ali čini se da je Perezova poslednja...


Izbori u Iraku: Velika izlaznost uprkos napadima\nOsvježeno 7. mart/ožujak, 2010.\nGlasanje u Iraku - parlamentarni izbori\nIračani su u velikom broju izašli danas na glasanje za parlamentarne izbore i pored napada u kojima je poginulo 38 ljudi a 110 ih je povređeno.\nGlasačka mesta su zatvorena u 15.00 časova po centralnoevropskom vremenu i odmah je počelo prebrojavanje glasova.\nPrema prvim procenama koje stižu od lokalnih vlasti izgleda da je u oblastima gde žive suniti, koji su bojkotovali prošle izbore 2005. godine, bila veća izlaznost nego u većinski šiitskim pokrajinama.\nTako je u provinciji Dijala izlaznost bila 90 odsto, u gradu Samara 82 odsto i u oblasti Ninive 60 odsto, dok je u šiitskim pokrajinama kao što su Divanija, Nadžaf i Nasirija izlaznost bila između 55 i 60 odsto.\nVisoka predstavnica za spoljnu politiku i bezbednost EU Ketrin Ešton izdala je danas saopštenje u kome je pozdravila to što je "značajan broj" Iračana izašao da glasa pored napada pobunjenika i ocenila da takva izlaznost "zasužuje poštovanje".\n"Takva izlaznost uprkos žestokim napadima tokom izborne kampanje i na dan izbora potrvrđuje opredeljenost iračkog naroda za demokratski Irak, i zaslužuje poštovanjesvih", rekla je Ešton u saopštenju.\nMreža Al Kaide zapretila je da svako ko izađe da glasa rizikuje smrt.\nBagdad nakon jutrošnjih napada\nPočetak glasanja danas u Iraku obeležila je artiljerijska vatra i serija eksplozija na nekoliko mesta, uprkos snažnim merama bezbednosti.\nU tim napadima je, prema najnovijem bilansu iračkog Ministarstva unutrašnjih poslova, poginulo 38 ljudi, od kojih 25 u zgradi pogođenoj raketom u mestu Ur na severu Bagdada.\nNa Bagdad je danas ispaljeno pedesetak projektila a cilj su bili brojni kvartovi prestonice i takozvana zelena zona, najobezbeđeniji deo grada gde su smeštene državne zgrade i više ambasada. U tim napadima je ranjeno desetak osoba.\nPortparol vojne komande Bagdada Kasem Ata izjavio je da je reč o "terorističkim napadima".\nPremijer Nuri al-Maliki, koji je glasao na biračkom mestu u zelenoj zoni, pokušao je da smanji značaj serije napada na dan izbora.\n"Napadima pokušavaju da stvore buke kako bi impresionirali birače, ali Iračani su narod koji voli izazove", kazao je premijer.\nOvo su drugi izbori u zemlji od svrgavanja s vlasti Sadama Huseina 2003. godine i smatraju se bitnim za stabilnost zemlje pošto se održavaju šest meseci pre povlačenja više od polovine američkih trupa iz Iraka.\nViše stotina hiljada vojnika i policajaca štitilo je 46.000 glasačkih mesta.\nOko 20 miliona Iračana biralo je 325 poslanika u skupštini za naredni četvorogodišnji mandat. Na izborima je bilo prijavljeno 6.218 kandidata od kojih je 1.801 žena.\nOvo su drugi po redu parlamentarni izbori od pada režima Sadama Huseina 2003. godine.\nPrema navodima Ujedinjenih nacija preliminarni rezultati biće poznati tek 18. marta, a konačni rezultati krajem meseca.\nIzbori u Iraku test političke stabilnosti\nŽene Iraka na parlamentarnim izborima\nIrački parlamentarni izbori\nKo truje Srbiju?\nŠta je cilj medijske kampanje u finišu suđenja za ubistvo Ćuruvije?\nGlobalni atak na novinare\nJakšić: Kako rešiti srpsko-crnogorski 'slučaj Asanž'?\nUstavni sud oslobodio Medojevića i Kneževića\nHrvatsko njegovanje kulture zaborava


RAJČEVIĆ: Razvijati ekonomiju baziranu na znanju | Banjaluka.net\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević poručio je da je Vlada opredijeljena za razvoj ekonomije bazirane na znanju, te će podržavati sve aktivnosti usmjerene ka tome.\nOn je, prije otvaranja 21. Međunarodne izložbe ideja, inovacija i stvaralaštva “Inost mladih 2019”, danas u Banjaluci novinarima rekao da su ovakvi događaji značajni za grad i Republiku Srpsku zbog čega ih podržavaju Ministarstvo i Vlada.\n“Ove godine smo pokrenuli takmičenje za najbolju tehnološku inovaciju i sve naše aktivnosti, uključujući i ovaj sajam su usmjerene na razvoj ekonomije bazirane na znanju, čiji su značajan dio inovacije”, kaže Rajčević.\nOn je naglasio da je Vlada Republike Srpske podržava inovativnost, istraživanje, digitalizaciju, razvoj modernih tehnologija, jer u tome vidi veliku razvojnu šansu.\nGradonačelnik Banjaluke Igor Radojičić rekao je da gradske vlasti podržavaju “Inost” kao manifestaciju na kojoj se promovišu dostignuća i inovacije mladih.\n“Naš je interes da se u osnovnim i srednjim školama poboljšaju uslovi rada. Prošle godine je grad sa republičkim vlastima radio na 19 objekata osnovnih škola i nekoliko srednjih”, naveo je Radojičić.\nOn je podsjetio da je grad prvi put prošle godine obezbijedio sredstva za dodatno opremanje srednjih stručnih škola jer nema dovoljno opreme na kojoj bi se mladi praktično osposobljavali za zanimanja.\n“Ove godine smo sredstva udvostručili i očekujemo da će se srednje škole javiti sa kvalitetnim prijedlozima za opremanje, što će omogućiti bolje uslove učenicima i inovatorima”,kaže Radojičić.\nOn je poručio da je interes Banjaluke da poboljša stručno obrazovanje, da bi učenici sa znanja izlazili iz škole, što je i interes tržišta rada.\nČlan Saveza inovatora Republike Srpske Gordana Lipović rekla je će na ovogodišnjoj izložbi biti predstavljeno 359 eksponata sa učešćem više od 500 autora iz 10 zemalja.\nPrema njenim riječima na izložbi će biti predstavljeni radovi inovatora, učenika, studenata i nastavnika iz BiH, Srbije, Ruske Federacije, Kine, Austrije, Makedonije, Slovenije, Irana, Tajvana, Indije, Indonezije.\nEksponati su iz automatike i informacionih tehnologija, a ima i onih na slobodnu temu, među kojima iz industrijskog dizajna, te likovnih i foto-radova iz ekologije, ali i suvenira, neobjavljenih maturskih, diplomskih ili stručnih radova, biznis planova, te kratkometažnih filmova, prezentacija i animacije ideja i inovacija.\nIzložbu tradicionalno organizuju Savez inovatora Republike Srpske i Udruženje inovatora grada Banjaluka, a ove godine izložba je posvećena 140 godina od rođenja Milutina Milankovića i proslavi 22. aprila – Dana grada Banjaluke.\nIzložba će se održati do 19. aprila u Domu omladine u Banjaluci.


UPOZORENJE DECI, O PLAVOM KITU, U ŠKOLAMA BAČKE TOPOLE – BT Public News\nŽrtve su deca koja se u igrici pozivaju na samopovređivanje i samoubistvo. – Ključna uloga roditelja u kontroli dece na internetu\nViše desetina dece stradalo je u Rusiji i drugim zemljama zbog video-igrice „Plavi kit” u kojoj se mališani pozivaju na samopovređivanje i samoubistvo.\nOva opasna igrica, kako navode u MUP-u, prisutna je na internetu u mnogim državama, ali kod nas nije zabeležen nijedan slučaj u vezi sa njom. Policija, ipak, poziva sve roditelje i nastavnike da razgovaraju sa decom i prate njihove aktivnosti na društvenim mrežama, kako bi ih zaštitili od ovog oblika ugrožavanja njihove sigurnosti. Tako je u školama Bačke Topole, pre svega osnovnim pa i srednjim. Deca se upozoravaju da ne prihvataju ovu igru , koja poziva na samoubistvo.\n„Apelujemo na sve građane da ukoliko se sretnu sa igricom „Plavi kit” na društvenim mrežama u našoj zemlji, odmah to prijave policiji. Odeljenje za visokotehnološki kriminal MUP-a pojačaće aktivnosti ka smanjenju opasnosti od eventualne pojave u Srbiji”, navodi se u apelu Ministarstva unutrašnjih poslova.\nIgrica „Plavi kit” potiče iz Rusije, a usmerena je na mlađu populaciju.\nU periodu od 50 dana igranja pred decu se postavljaju različiti zadaci, u početku manje opasni, poput gledanja horor filmova, zatim samopovređivanja urezivanjem plavog kita na rukama, a sve se završava pozivom na izvršenje samoubistva, navode u policiji.\nPrevious Previous post: INICIJATIVA – SPOMEN SOBA “PETEFI BRIGADE” U BAČKOTOPOLSKOJ KASARNI\nNext Next post: “TOPOLA 2017” TURNIR U MALOM FUDBALU OD 17.JUNA\n7 thoughts on “UPOZORENJE DECI, O PLAVOM KITU, U ŠKOLAMA BAČKE TOPOLE”


Stanje u kojem se Beograd nalazi obavezuje Demokratsku stranku da na izbore izađe sa najboljim programom i timom - Dijalog.net\nNaslovna Politika Stanje u kojem se Beograd nalazi obavezuje Demokratsku stranku da na izbore izađe sa najboljim programom i timom\nBeograd, 11. oktobar 2017. – Demokratska stranka će na predstojeće beogradske izborima izaći sa najbojim timom, najboljim kandidatom za gradonačelnika i najboljim programom za revitalizaciju i oporavak grada, izjavio je lider demokrata Dragan Šutanovac agenciji Beta ne želeći da kaže ko će biti taj kandidat.\nOn nije želeo da otkriva ni imena ljudi koji će biti u timu već je samo naveo da će biti sigruno oni koji su dokazani u svom poslu i iskusni, ali i oni sa novim idejama.\nŠutanovac očekuje da deo tima ne bude samo DS već širi blok i da će program ponuditi i ostalim opozicionim strankama koje "razumeju" da je došlo vreme da se aktuelna loša vlast menja.\n"Lista kao takva je manje važan, razmišljamo pre svega kako ćemo da sprovedemo programe koje i planiramo da predstavimo vrlo brzo i koji je najvažniji za građane Beograda", naveo je Šutanovac.\nKako je dodao, "svedoci smo da danas Beogradom upravljaju oni koji pored neznanja i nemanja vizije ustvari ne vole ovaj grad jer grad je bukvalno okupiran i napadnut".\nPo njegovim rečima, stanje u pogledu infrastrukture, zdravstva, školstva, predškolskih ustanova je takvo da DS obavezuje da na sledećim izborima ima najbolji program.\nDnevni list Blic objavio je saznanje da će kandidat DS za gradonačelnika Beograda biti Dragan Šutanovac.\nPredhodno Građani isključeni iz procesa upravljanja prirodnim dobrima u Srbiji\nSledeće Jeleni Lengold uručena Andrićeva nagrada\nTop Tags Društvo konkurs Vlada Republike Srbije Politika evropske integracije Civilno društvo OCD mladi Evropska unija Evropska komisija vladavina prava Srbija i Evropska unija lokalna samouprava mediji Pravosuđe


Turski privrednici žele direktnu saradnju sa Srbijom\nSrbija i Beograd imaju velike privredne i investicione potencijale, istakli su privrednici turskog grada Gaziantep koji danas borave u Beogradu.\nKako se navodi u saopštenju Privredne komore Beograda, turski privrednici su poručili da je to razlog zašto žele da uspostave direktnu saradnju sa svojim srpskim partnerima.\n- Želimo da uspostavimo saradnju sa srpskim partnerima i zato smo došli direktno u Beograd umesto da idemo preko Istanbula - izjavio je u Privrednoj komori Beograda (PKB) šef privredne delegacije turskog grada Gaziantep Mehmet Haskaja koji je sa kolegama predstavio potencijale svog grada na jugoistoku Turske.\nHaskaja, koji je predsednik Udruženja proizvodjača tekstila u Privrednoj komori Turske i vlasnik kompanije u toj oblasti, rekao je da je Gaziantep šesti po veličini industrijski grad u Turskoj i centar tekstilne industrije.\nCeo svet dolazi u Tursku, a Turska dolazi u Gaziantep da pazari ćilime, odeću i konfekciju, rekao je Haskaja i naveo da se skoro polovina turske konfekcije i tkanina proizvodi baš u tom gradu.